cyanic-selkie/wikianc huggingface dataset:
ເມືອງເງິນ
ເມືອງເງິນ ເປັນເມືອງທີ່ມີຊາຍແດນຕິດກັບ ອຳເພີສະເຫຼີມພຣະກຽດ[ປະເທດໄທ] ເຊິ່ງມີດ່ານສາກົນນ້ຳເງິນເປັນປະຕູດ່ານອຳນວຍຄວາມສະດວກແກ່ການທ່ອງທ່ຽວສູ່ຫຼວງພຣະບາງ,ຈີນ ແລະ ຫວຽດນາມ. ເຊິ່ງເປັນເມືອງທີ່ມີຄວາມອຸດົມສົມບູນອ້ອມຮອບດ້ວຍພູຜາ ແລະ ທຳມະຊາດ. ປະກອບມີ 22ບ້ານ ຄື: ບ້ານ ນາຍາງ. ບ້ານນາງົວ. ບ້ານນໍ້າເງິນ. ບ້ານຫຼວງມີໄຊ. ບ້ານແກ້ວດອນຄູນ.ບ້ານຂອນ.ບ້ານບີໝີ.ບ້ານກາງ.ບ້ານດອກເກດ.ບ້ານຫ້ວຍເຜິ້ງ.ບ້ານດອນສະຫວ່າງ.ບ້ານຜາແດງ.ບ້ານທອງ.ບ້ານກິ່ວງິ້ວ.ບ້ານຫ້ວຍເງີຍ.ບ້ານບາງບົງ.ບ້ານບໍ່ຫຼວງ.ບ້ານນໍ້າທົນ.ບ້ານປາກແຄນ.ບ້ານໂຮມໄຊ
ພູພຽງບໍລະເວນ
ພູພຽງບໍລະເວນມີເນື້ອທີ່ປະມານ 10.000ກມ2 ມີລະດັບສູງສະເລ່ຍ 1000 ມ ເປັນພູພຽງທີ່ປະກອບດ້ວຍດິນບາຊານ(Basalt)ເຊິ່ງເປັນດິນທີ່ມີຄວາມອຸດົມສົມບູນເໝາະແກ່ການປູກພືດຫຼາຍຊະນິດເປັນຕົ້ນແມ່ນພືດອຸດສາຫະກຳທີ່ໃຫ້ຄຸນນະພາບສູງເຊັ່ນ: ກາເຟ. ຕາມເສັ້ນທາງເລກທີ 13 ໃຕ້ ຈາກປາກເຊ-ປາກຊ່ອງ, ທ່ານສາມາດໄປທ່ຽວເລາະຊົມນໍ້າຕົກອີກຫຼາຍໆແຫ່ງໃນເຂດພູພຽງບໍລະເວນ ເຊິ່ງເປັນໜື່ງໃນບັນດາແຫຼ່ງທ່ອງທ່ຽວທີ່ໜ້າສົນໃຈ ຂອງແຂວງຈຳປາສັກ. ຈາກຕົວເມືອງປາກເຊ ໄປໄດ້ປະມານ 21 ກິໂລແມັດ ໃຫ້ລ້ຽວຊ້າຍທີ່ ຫຼັກ 21 ແລະ ມຸ່ງໜ້າໄປຕໍ່ອີກ 15 ກິໂລແມັດ, ກໍຈະໄປຮອດ ນໍ້າຕົກຕາດຜາສ້ວມ. ກັບຄືນມາທາງເກົ່າ ປາກເຊ-ປາກຊ່ອງ ໄປຕໍ່ໃຫ້ຮອດ ຫຼັກ 35 ກໍຈະໄດ້ພົບກັບ ນໍ້າຕົກຕາດອີ່ຕູ່. ບໍ່ໄກຈາກນີ້ໄປທີ່ຫຼັກ 38 ຈະມີໝູ່ບ້ານນ້ອຍ ເຊິ່ງຢູ່ທີ່ນັ້ນສາມາດໄປທ່ຽວເບິ່ງນໍ້າຕົກຕາດຟານ, ເຊິ່ງເປັນທີ່ຊ່າລືກັນວ່າເປັນນໍ້າຕົກຕາດທີ່ງາມທີ່ສຸດໃນແຂວງນີ້. ນອນພັກຄ້າງຄືນຢູ່ບັງກະໂລຂອງຕາດຟານຣີສອດຈັກໜື່ງຄືນກໍດີຈະໄດ້ມີເວລາຊື່ນຊົມທຳມະຊາດ, ເນື່ອງຈາກວ່າບັງກະໂລຕັ້ງຢູ່ຕາມເປີ້ນພູ ສາມາດເຫັນສາຍນໍ້າໄດ້ຢ່າງກວ້າງໄກ ແລະ ອາຍໝອກທີ່ໜ້າມະຫັດສະຈັນ. ເດີນທາງຕໍ່ໃນມື້ນັ້ນ ໄປຮອດເມືອງທ່າແຕງ ຈະເຫັນນໍ້າຕົກຕາດເລາະ ເຊິ່ງເປັນແຫຼ່ງທ່ອງທ່ຽວທີ່ມີຊື່ສຽງ ຂອງແຂວງສາລະວັນ. ພູພຽງບໍລະເວນນັ້ນຖືວ່າໂດ່ງດັງ ແລະ ມີຊື່ສຽງທີ່ສຸດທາງດ້ານການຜະລິດກາເຟຂອງປະເທດ.
ເດັນເວີຣ ບຣອນໂຄສ
ເດັນເວີຣ ບຣອນໂຄສ Denver Broncos ແມ່ນທິມອາເມຣິກັນ ຟຸຕບອນ ຕັ້ງຢູ່ເມືອງ ເດັນເວີຣ ລັດ ໂຄໂລຣາໂດ  ສະຫະຣັດ ອາເມລິກາ
7 ສິງຫາ
7 ສິງຫາ ເປນວັນທີ່ 219 ຊອງປີຕາມປະຕິທິນສຸລິຍະຄະຕິ
ຫນູຮັກ ພູມສະຫວັນ
ສະຫາຍ ໜູຮັກ ພູມສະຫວັນ ເກີດເມື່ອວັນທີ 9 ເມສາ 1910 ທີ່ບ້ານພະລຸກາມຸກດາຫານ ເປັນບຸດຂອງທ້າວ ທອງພັກ ແລະ ນາງ ບັນທູນ ໄດ້ສ້າງຄອບຄົວກັບນາງ ຈັນທົມ ໃນປີ 1933 ແລະ ມີລູກຮ່ວມກັນ 4 ຄົນ ຕໍ່ມາສະຫາຍໄດ້ ສ້າງຄອບຄົວກັບນາງ ບຸນມາ ໃນປີ 1944.
ສະຫາຍຫນູຮັກເປັນນັກປະຕິວັດທີ່ເຮັດເພຶ່ອຊາດຢ່າງສຸດກົດສຸດປາຍ ແລະຍຶກຫມັ້ນໃນອຸດົມການຈົນຕາຍ, ທ່ານຖືກຈັດເຂົ້າເປັນຜູ້ນຳປະຕິວັດຜູ້ທີສອງ ຮອງຈາກ ທ່ານ ໄກສອນ ພົມວິຫານ. ເຖິງທ່ານ ຫນູຮັກ ຈະຖືຈັດເຂົ້າເປັນຜູ້ທີສອງກໍຕາມ ແຕ່ທ່ານກໍເປັນບຸກຄົນທີ່ຄົນລາວທັງຊາດ ໃຫ້ຄວາມເຄົາລົບ ແລະນັບຖື ແຕ່ກ່ອນແມ່ນແຕ່ ຕົວທ່ານ ໄກສອນ ພົມວິຫານເອງ ກໍຍອມທຳຕາມຄວາມເຫັນຂອງ ທ່ານຫນູຮັກ ພູມສະຫວັນ.
ການເຄື່ອນໄຫວປະຕິວັດຂອງສະຫາຍ ໜູຮັກ ພູມສະຫວັນ ໃນແຕ່ລະໄລຍະດັ່ງນີ້:
- ປີ 1949 ໄດ້ຮັບການແຕ່ງຕັ້ງເປັນປະທານຄະນະກຳມະການລາວຕໍ່ຕ້ານ ປະຈຳພາກຕາເວັນອອກ ທັງຮັບ ຜິດຊອບກະກຽມກອງປະຊຸມໃຫຍ່ ຜູ້ແທນທົ່ວປະເທດ ເພື່ອຈັດຕັ້ງລັດຖະບານລາວຕໍ່ຕ້ານ.
- ປີ 1954 ໄດ້ຮັບການແຕ່ງຕັ້ງເຂົ້າໃນຄະນະເຈລະຈາ ຂອງຝ່າຍແນວລາວຮັກຊາດທີ່ວຽງຈັນ.
- ປີ 1958 ເປັນສະມາຊິກສະພາຜູ້ແທນລາຊະດອນ ໃນສະໄໝລວມລາວ ຄັ້ງທີ I ທັງເປັນເລຂາພັກ ພາກ ສ່ວນສູນກາງຢູ່ວຽງຈັນ.
- ປີ 1959 ສະຫາຍຖືກລັດຖະບານລາຊະອານາຈັກຈັບກຸມຄຸມຂັງ ພ້ອມດ້ວຍສະເດັດເຈົ້າສຸພານຸວົງ ແລະ ຜູ້ ນຳຈຳນວນໜຶ່ງຂອງແນວລາວຮັກຊາດ.
- ປີ 1960-1962 ເປັນກຳມະການໃນຄະນະເຈລະຈາ ເພື່ອຈັດຕັ້ງລັດຖະບານປະສົມ ຄັ້ງທີ 2 ທັງເປັນເລຂາ ພັກ ພາກສ່ວນສູນກາງ ຢູ່ຄັງໄຂ (ແຂວງຊຽງຂວາງ) ເປັນຜູ້ຊີ້ນຳພາກສ່ວນເຂົ້າຮ່ວມ ໃນລັດຖະບານປະສົມ.
- ປີ 1966 ເປັນຜູ້ປະຈຳການຂອງຄະນະປະຈຳສູນກາງພັກ ຮັບຜິດຊອບວຽກງານຈັດຕັ້ງ ແລະວຽກງານເສດ ຖະກິດການເງິນ. - ເດືອນ 2 ປີ 1972 ໄດ້ຮັບການແຕ່ງຕັ້ງເປັນຜູ້ຮັບຜິດຊອບຊີ້ນຳວຽກງານເສດຖະກິດ. - ວັນທີ 2 ທັນວາ 1975 ກອງປະຊຸມໃຫຍ່ ຜູ້ແທນປະຊາຊົນທົ່ວປະເທດ ໄດ້ເລືອກຕັ້ງສະຫາຍເປັນຮອງນາ ຍົກລັດຖະມົນຕີ ທັງເປັນລັດຖະມົນຕີວ່າການກະຊວງການເງິນຂອງລັດຖະບານ ແຫ່ງ ສປປ ລາວ.
- ເດືອນ 4 ປີ 1982 ແລະ ເດືອນ 11 ປີ 1986 ສະຫາຍໄດ້ຮັບການແຕ່ງຕັ້ງເປັນຮອງປະທານສະພາລັດຖະ ມົນຕີຜູ້ທີ 1 ທັງເປັນຜູ້ປະຈຳການສະພາລັດຖະມົນຕີ ຊີ້ນຳກຸ່ມເສດຖະກິດ.
- ວັນທີ 25/11/1992 ສະຫາຍໄດ້ຮັບການເລືອກຕັ້ງ ໂດຍກອງປະຊຸມສະໄໝວິສາມັນຂອງສະພາປະຊາຊົນ ສູງສຸດ ຊຸດທີ 2 ໃຫ້ເປັນປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ຈົນເຖິງວັນທີ 24 ກຸມພາ 1998.
ສະຫາຍ ໜູຮັກ ພູມສະຫວັນ ໄດ້ຮັບການເລືອກຕັ້ງເປັນກຳມະການສູນກາງພັກ ໃນກອງປະຊຸມໃຫຍ່ ຄັ້ງທີ I ຄັ້ງທີ II ຄັ້ງທີ III ຄັ້ງທີ IV ແລະ ຄັ້ງທີ V ຂອງພັກ ໃນປີ 1955 ປີ 1972 ປີ 1982 ປີ 1986 ແລະ ປີ 1991 ສະຫາຍໄດ້ຮັບ ການເລືອກຕັ້ງເປັນກຳມະການກົມການເມືອງສູນກາງພັກ ນັບແຕ່ກອງປະຊຸມໃຫຍ່ຄັ້ງທີ 2 ເຖິງກອງປະຊຸມໃຫຍ່ຄັ້ງທີ 5.
ສະຫາຍໄດ້ມໍລະນະກຳ ໃນທ້າຍປີ 2008
ນ້ຳຕົກຕາດຫົວຄົນ
ສະບາຍດີ ທ່ານທັງຫຼາຍ ແລະ ຜູ້ທີ່ສົນໃຈໃນ ນ້ຳຕົກຕາດຫົວຄົນ
ໃນນາມຂ້າພະເຈົ້າ ໃນຮູ້ປະຫວັດຄວາມເປັນມາ ຂອງນ້ຳຕົກຕາດຫົວຄົນແຫ່ງນີ້ມາ ກໍ່ບໍ່ຫຼາຍປານໄດ ແຕ່ຂໍເລົ່າສູ່ ພີ່ນ້ອງພັງ ເລັກນ້ອຍ
ນ້ຳຕົກຕາດຫົວຄົນ ແມ່ນເປັນນ້ຳຕົກທີ່ສວຍງາມ ເກີດຂື້ນຢູ່ໃນສາຍນ້ຳເຊນ້ອຍ (ເຊນ້ຳນ້ອຍ ) ຝຣັ່ງຂວາ ຂື້ນກັບແຂວງ ອັດຕະປື ຝຣັ່ງຊ້າຍ ຂື້ນກັບ ແຂວງ ເຊກອງ ມີສະພານ ຂ້າມ ເຊື່ອມຕໍ່ລະຫວ່າງ ອັດຕະປື-ເຊກອງ
ນ້ຳຕົກຕາດຫົວຄົນ ແມ່ນມີປະຫວັດຄວາມເປັນມາທັງສອງດ້ານ ຄືດ້ານ ປະຫວັດສາດແລະ ດ້ານ ຕຳນານ ພື້ນບ້ານ ແຕ່ຈະຂໍເລົ່າສະເພາະນິທານພື້ບ້ານ ທີ່ກ່ຽວກັບຕາດຫົວຄົນ.
ໃນສະໄໝ໋ກ່ອນ ມີພະຍາເມືອງລຸ່ມ ປົກຄອງເມືອງຢູ່ໂດຍມີ ລູກສາວທັງ7ຄົນແລະມີລູກສາວຫຼ້າ ທີ່ຍັງບໍ່ໄດ້ ອະພິເສກສົມລົດດັ່ງນັ້ນພໍ່ອ ຈີ່ງໃຊ້ວິທີ ເລືອກຄູ່ ໃຫ້ນາງເລືອກເອົາຄົນທີ່ພໍໃຈ ແລະໃນທີ່ສຸດ ນາງ ໄດ້ເລືອກເອົາຄົນທີ່ມີຮູບຮ່າງ ຜູ້ຮ້າຍ ບ້ານນອກ ບ້ານນາ ບໍ່ມີພໍ່ ບໍ່ມີແມ່ ເອີ້ນວ່າ ທ້າວກຳພ້າ ດັ່ງນັ້ນປະຊາຊົນ ໄຜ່ພ້າລາດຊະດອນ ທັງ ເອື້ອຍທັງຫຼາຍຈີ່ງຍໍ່ພໍໃຈພໍ່ພະຍາ ກໍ່ບໍ່ພໍໃຈ ແລະ ໄດ້ຂັບອອກຈາກເມືອງໃຫ້ໄປຢູ່ກາງປ່າແຄມນ້ຳ ຫຼັງຈາກນັ້ນທັງສອງ ຈິ່ງໄດ້ເຮັດໄຮ່ ປູກພຶດ ມີ ເຂົ້າ ໝາກອຶ ແຕງ ໃນນັນມີພະຍາລີງໂຕໜື່ງມາລັກກີນໝາກອຶ ແ້ວທ້າວ ກໍ່າພ້າຈີ່ງໄດ້ຈອບເບີ່ງແລ້ວເຫັນຄວາມເປັນຈິງແລ້ວເຮັດ ຫ່າວ (ກັບຫຼັກ)ໄວ້ ເພື່ອຈັບລີງໂຕນັນແລ້ວພະຍາລີງຈີ່ງໃດ້ຮ້ອງຂໍຊີວິດແລ້ວມອບຄ້ອງໃຫ້ໜື່ງໜ່ວຍ ສາມາດ ຕີໄດ້ ສາມຄັ້ງ ຈະສົມປາຖາໜາ ຫຼັງຈາກນັ້ນທ້າວຈີ່ງ ອະທິຖານ 3 ຄັ້ງ ຄັ້ງທິ 1 ອະຖິຖານ ຂໍ ບ້ານ ເມືອງໃຫ້ເກີດ ມີຂື້ນມາໃນທີ່ນີ້ ຄັ້ງທີ2 ອະຖິຖານວ່າ ຂໍ ໄຜ່ຟ້າ ລາດຊະດອນ ບ່າວໄຜ່ເສນາ ຈົ່ງບັງເກີດມີ ນະທີ່ນີ້ ຄັ້ງທີ 3 ອະຖີຖານ ຄວາມຈະເລີນຮູ່ງເຮືອງ ເຄື່ອງເງີນຂອງຄຳ ອູ່ເຂົ້າອູ່ປາ ແກ້ວແຫວນ ເງີນຄຳ ເພັດພອນ ໃຫ້ກອງເປັນໜ່ວຍພູ ໄວ້ນະທີ່ນີ້ ແລ້ວດັ່ນຄ້ອງ ແລ້ວທັງໝົດຈີ່ງເກີດມີໃນທີ່ນັ້ນ (ການປົກຄອງແລະຄວາມໂດ່ງດັງຮອດພໍ່ພະຍາ ຈະບໍ່ກ່າວ) ກ່ອນທ້າວຈະ ມໍລະນະກຳ ທ້າວໄດ້ນຳເອົາຄ້ອງນັ້ນ ໄປໄວ້ໃນ ໄຕ້ຜາແຫ່ງໜື່ງ ເປັນສາຍນ້ຳ ຕໍ່ມາຄ້ອງນັ້ນໄດ້ຊິກຕົວອອກມາ ກະທົບກັບນ້ຳທີ່ຕົກລົງມາ ຈີ່ງເຮັດໃຫ້ນ້ຳຕົກຕາດນັ້ນມີສຽງດັງແຮງກ້ອງໄປທົ່ວປ່າ ຄົນທັງຫຼາຍຈີ່ງພາກັນມາ ຂຸດ ມາກົ່ນເອົາຄ້ອງແຕ່ບໍ່ໄດ້ ສຸດທ້າຍ ໄດ້ຖືກສັງເວີຍ ຊີວິດໄວ້ນະທີ່ນີ້ ສເລື່ອງລາວໄດ້ໂດ່ງດັງ ຮອດ ພວກ ເມືອງແກວ ໄດ້ມາ ຂຸດກົ່ນແຕ່ບໍ່ໄດ້ກໍ່ຕາຍໄປເປັນຈຳນວນຫຼາຍ ສຸດທ້າຍໄດ້ ເອົາໄມ້ແຄນ ທັງຕົ້ນ ງັດເອົາກ້ອນຫີນໄຫຍ່ ລົງທັງໜ້າຜາ ນັ້ນ ໄວ້ ສຸດທ້າຍນັ້ນ ນ້ຳຕົກຕາດເຊນ້ອຍ ຈີ່ງໄດ້ເອີ້ນວ່າ ຕາດຫົວຄົນ ນັ້ນເອງ ( ຖ້າສົນໃຈເລື່ອງຕໍ່ໄປ ແອດມາ ໄດ້ ທີ່facebook : khampasong pakse  ຖ້າຫາກວ່າ ເນື້ອໃນທີ່ຂຽນບໍ່ຖືກຕ້ອງກໍຂໍອະໄພນຳທ່ານຜູ້ຮູ້ທັງຫຼາຍ)
ມາກາຣົງ
ມາກາຣົງ (macaron) ແມ່ນເຂົ້າໜົມຫວານທີ່ໄດ້ຈາກການຜະສົມມາແຣງກັບໄຂ່ຂາວ, ນ້ຳຕານໄອຊິ້ງ, ນ້ຳຕານຊາຍຂາວ, ຜົງຖົ່ວອາມັງຫຼືຖົ່ວອາມັງປົ່ນ ແລະສີຜະສົມອາຫານ ມາກາຣົງຮູບຮ່າງເໝືອນແຊນວິດ ແມ່ນເຂົ້າຈີ່ສອງຊິ້ນປະກົບກັນ ມີສອດໄສ້ກົງກາງ ສ່ວນມັກຈະເປັນການັດ, ບັດເຕີຄີມ (ຄີມເນີຍທີ່ໃຊ້ແຕ່ງໜ້າເຄ້ກ) ຫຼືແຍມ ຄຳວ່າ ມາກາຣົງ ແຜງມາຈາກຄຳໃນພາສາອິຕາລີ (macarone, maccarone ຫຼື maccherone) [[ມາແຣງແບບອິຕາລີ
ມາກາຣົງ ມີລັກສະນະຄ້າຍຄຸກກີ້ ລັກສະນະເດັ່ນຂອງມາກາຣົງຄື ຜິວດ້ານບົນຂອງເຂົ້າໜົມຈະຮຽບ ຂອບຮອບໆ ແມ່ນຮອຍຫຍັກ (ມັກຈະເອິ້ນວ່າ "ຂາ" ຫຼື "ຕີນ") ແລະມີຖານຮຽບແບນ ເຂົ້າໜົມຈະນຸ້ມຊຸ້ມເລັກໜ້ອຍແລະລະລາຍໃນປາກ ມາກາຣົງມີຫຼາກຫຼາຍລົດຊາດ ຕັ້ງແຕ່ລົດດັ້ງເດີມ (ຣາສປ໌ເບີລີ, ຊັອກໂກແລັດ) ໄປຈົນຮອດລົດໃໝ່ໆ (ຟົວກາ,ຊາຂຽວ)
ຄົນສ່ວນໃຫຍ່ມັກຈະສັບສົນກັບມາກາຣົງກັບແມຄາຣູນ ຈຶງມີການໃຊ້ຊື່ພາສາຝະລັ່ງມາແທນພາສາອັງກິດເພື່ອໃຫ້ເບິ່ງຕ່າງກັນ ແຕ່ກໍຍິ່ງເຮັດໃຫ້ຊື່ກັນຜິດຫຼາຍຂຶ້ນ ບາງຕຳລາອາຫານແຍກຊື່ ແມຄາຣູນ ໄວ້ໃຊ້ກັບມາກາຣົງທີ່ບໍ່ແມ່ນແບບຂອງຝະລັ່ງ ແຕ່ຫຼາຍໆ ຄົນມີຄວາມເຫັນວ່າເຂົ້າໜົມທັງສອງຢ່າງນີ້ມີຄວາມຄືກັນ ເຊິ່ງຄວາມຈິງແລ້ວ ແມຄາຣູນ ແມ່ນຄຳພາສາອັງກິດທີ່ແປມາຈາກຄຳວ່າ ມາກາຣົງ ໃນພາສາຝະລັ່ງ ເພາະສະນັ້ນທັງສອງຊື່ນີ້ມີຄວາມໝາຍເອິ້ນເຂົ້າໜົມແບບດຽວກັນ ທັງນີ້ການໃຊ້ແຕ່ລະຊື່ກໍອາດຂຶ້ນຢູ່ກັບການຕີຄວາມຂອງແຕ່ລະບຸກຄົນ ເຄີຍມີສາດສະດາຈານພາກວິຊາວັດທະນະທຳອາຫານທີ່ສະແຕນຟອດ ແດນ ຈູຣາຟສະກີ້ ຊີ້ແຈງວ່າ 'ມາກາຣົງ' (ຣວມເຖິງ "ມາກາຣົງປາຣີສ" ຫຼື "ມາກາຣົງເຊີແບ") ຄືຊື່ເອິ້ນທີ່ຖືກຕ້ອງ
ປະຫວັດ
thumb|right|ມາກາຣົງຈາກເມືອງ[[ນັອງຊີ ຈາກສາລານຸກົມ Dictionnaire encyclopédique de l'épicerie et des industries annexes ໂດຍອາລະແບ ແຊເຍີລີ ປັບປຸງໃໝ່ໂດຍ L'Épicier ໃນປີ ຄ.ສ. 1904, ໜ້າ 431]] ເຖິງສ່ວນໃຫຍ່ຈະເວົ້າກັນວ່າ ມາກາຣົງເປັນເຂົ້າໜົມສັນຊາດຝະລັ່ງ ກໍຍັງມີຂໍ້ຖົກຖຽງກັນຫຼາຍສາລານຸກົມອາຫານການກິນຊື່ລາຣຸສກັສທໍນໍມິກ (Larousse Gastronomique) ລະບຸວ່າ ມາກາຣົງນັ້ນມີມາຕັ້ງແຕ່ປີ ຄ.ສ. 791 ໃນຄອນແວນແຫ່ງໜຶ່ງໄກ້ກັບເມືອງກໍເມີລີ ຈັງຫວັດແອັງເດລົວ ບ້າງກໍສືບຄົ້ນປະຫວັດສາດຊາດຝະລັ່ງຍ້ອນກັບໄປເມື່ອປີ ຄ.ສ. 1533 ສະໄໝທີ່ກາເຕລີນາ ເດ ເມດີຊີ ອະພິເສກສົມລົດກັບພະເຈົ້າອັອງລີທີ່ 2 ແຫ່ງຝະລັ່ງ ນາງໄດ້ນຳເຊຟເຮັດເຂົ້າໜົມຊາວອິຕາລີກັບມາດ້ວຍ ໃນປີ ຄ.ສ. 1972 ຊ່ວງການປະຕິວັດຊາດຝະລັ່ງ ມີແມ່ຊີນິກາຍຄາທໍລິກສອງທ່ານເຊິ່ງຫຼົບໄພໄປຢູ່ທີ່ເມືອງນັອງຊີໄດ້ອົບເຂົ້າໜົມຄຸກກີ້ມາກາຣົງຂາຍເພື່ອຈະນຳເງິນມາຈ່າຍຄ່າບ້ານ ເຮັດໃຫ້ມາກາຣົງເປັນຮູ້ຈັກໂດຍທົ່ວ ມີຄົນຕັ້ງຊື່ໃຫ້ທັງສອງທ່ານວ່າ "ຊິສເຕີມາກາຣົງ" ເຊິ່ງໃນຊ່ວງທຳອິດນັ້ນ ມາກາຣົງເປັນເຂົ້າໜົມເປົ່າໆ ບໍ່ມີລົດຊາດຫຼືໄສ້ອີຫຍັງທີ່ພິເສດ
ຈົນກະທັ່ງໃນຄິດທົດສະວັດ 1830 ເລິ່ມມີການເສີບມາກາຣົງເປັນຄູ່ໆ ພ້ອມກັບແຍມ ເຫຼົ້າ ແລະເຄື່ອງເທດຕ່າງໆ ແຕ່ມາກາຣົງໃນທຸກວັນນີ້ປະກອບໄປດ້ວຍເມີແຣັງອາມັງສອງຊິ້ນປະກົບກັນສອດໄສ້ກົງກາງ ໄສ້ທີ່ວ່ານີ້ອາດຈະເປັນຄີມເນຍທີ່ໃຊ້ແຕ່ງໜ້າເຄ້ກ (ບັດເຕີຄີມ) ແຍມ ຫຼື ການັດ ເຊິ່ງແຕ່ເດີມເອິ້ນວ່າ "ເຊີແບ" ຫຼື "ມາກາຣົງຝະລັ່ງ" ມີການກ່າວອ້າງວ່າ 20 ເຊຟປີແຍ ເດຟົງແຕນແຫ່ງຮ້ານເຂົ້າໜົມຝະລັ່ງລາດູເລ (Ladurée) ເປັນຜູ້ຄິດຄົ້ນສູດນີ້ຂຶ້ນມາ ແຕ່ນັກເຮັດເຂົ້າໜົມອີກຄົນໜຶ່ງຄືໂກດ ເຊີແບ ກໍອ້າງສູດນີ້ເປັນຜົນງານຂອງເຂົາເຊັ່ນກັນ
ຄວາມຫຼາກຫຼາຍຂອງມາກາຣົງ
thumb|right|ມາກາຣົງສີຕ່າງ ໆ thumb|ມາກາຣົງໃນປາຣີສ (ຈານໜ້າສຸດ) thumb|right|Macarons from La Grande Épicerie, the deli department of [[Le Bon Marché, Paris]] thumb|right|Macaron cookie base
ຝະລັ່ງ
ໃນຫຼາຍ ໆ ເມືອງຂອງຝະລັ່ງຕ່າງມີປະຫວັດທີ່ຫຼາກຫຼາຍແລະມີຄວາມເປັນມາຍາວນານຫຼາຍ ຢ່າງເຊັ່ນທີ່ແຄວ້ນລໍແລນມີຄວາມໂດດເດັ່ນຫຼາຍ (ນັອງຊີແລະບູແລ), ພູມິພາກບາສ (ແຊັງ-ຊັອງ-ເດີ-ລຸດ), ແຊັງເຕມີລີຍົງ, ອາມຽງ, ມົງມໍລີຍົງ, ເລີໂດລາ, ໂຊ (Sault), ຊາດ, ກໍເມີລີ, ຊົວເຍີດແລະແຊັງຄົວໃນເບີກັນດີ
ມາກາຣົງດາມຽງ (Macarons d'Amiens) ໃນອາມຽງ ມີຂະໜາດໜ້ອຍ ຮູບຮ່າງກົມແບບມາກາຣົງທົ່ວ ໆ ໄປ ເຮັດມາຈາກອາມັງ ເພສທ໌ (ມະເລັດອາມັງບົດຜະສົມຮວມກັບນ້ຳຕານແລະໄຂ່), ໝາກໄມ້ແລະນ້ຳເຜິ່ງ ເຊິ່ງຄົ້ນພົບຄັ້ງທຳອິດໃນປີ ຄ.ສ. 1855
ສ່ວນໃນເມືອງມົງມໍລີຍົງ ມາກາຣົງເລື່ອງຊື່ຫຼາຍຂະໜາດມີການສ້າງພິພິດທະພັນໂດຍສະເພາະ ຍ້ອນກັບໄປໃນປີ ຄ.ສ. 1920 ທີ່ເມືອງນີ້ມີຮ້ານເບເກລີມາກາຣົງທີ່ເກົ່າແກ່ທີ່ສຸດຕັ້ງຢູ່ ຊື່ວ່າ ແມຊົງຣານູ-ເມຕີວີເຍ (Maison Rannou-Métivier) ມາກາຣົງຂອງມົງມໍລີຍົງນີ້ເປັນສູດດັ້ງເດີມທີ່ສືບທອດກັນມາກວ່າ 150 ປີແລ້ວ
ສະວິດເຊີແລນ
ໃນສະວິດເຊີແລນ ມີຍີ່ຫໍ້ລຸກເຊີມບົວຣ໌ເກີລີ (Luxemburgerli) ແມ່ນເຂົ້າໜົມຫວານທີ່ຜະສົມຜະສານງານສິລະປະເຂົ້າໜົມຫວານຂອງຮ້ານກົງຟີດຮີດປຶງລີ (Confiserie Sprüngli) ທີ່ຕັ້ງຢູ່ໃນເມືອງຊູລິກ ມາກາຣົງຂອງຍີ່ຫໍ້ລຸກເຊີມບົວຣ໌ເກີລີນີ້ ປະກອບໄປດ້ວຍມາແຣງອາມັງສອງແຜ່ນ ສອດໄສ້ບັດເຕີຄີມ ຂະໜາດຊິ້ນມາກາຣົງຈະນ້ອຍກວ່າເບົາກວ່າມາກາຣົງຂອງເຈົ້າອື່ນ ໆ ວ່າກັນວ່າ ສ່ວນຜະສົມເບົາຫຼາຍ ສັມຜັດເໝືອນອາກາດ ລົດຊາດທີ່ມີຈຳໜ່າຍ ໄດ້ແກ່ ວານິນລາ, ຊັອກໂກແລັດ ສະຕັດຊາເຕລລາ (ຊັອກໂກແລັດຊິບ), ຄາລາເມລ, ຖົ່ວເຮເຊລ, ແຊັມເປນ, ເຫຼົ້າອາມາເລັດໂຕ, ເກົາລັດ, ມັອກຄ່າ, ອົບເຊີຍ, ເລມອນ, ໝາກກ້ຽງຈີນ ແລະຣາສເບີລີ ລົດຊາດບາງແບບກໍມີສະເພາະບາງເທດສະການເທົ່ານັ້ນ ມາກາຣົງວາງຂາຍໃນຕູ້ໂຊແຊ່ເຍັນເຊິ່ງຈະຢູ່ໄດ້ດົນປະມານ 3-5 ວັນ
thumb|right|Zurich, Switzerland, Sprüngli confectionery shop display with Luxemburgerli.
ບັນນານຸກົມ
ໝວດ:ຂອງຫວານ ໝວດ:ອາຫານຝຣັ່ງ
ຂ່າວ
thumbnail|right|ຜູ້ອ່ານຂ່າວທາງໂທລະພາບ ຂ່າວ (news, actualité) ໝາຍເຖິງ ຄຳບອກເລົ່າເລືອງລາວເຊິ່ງໂດຍປົກກະຕິມັກເປັນເລື່ອງເກີດໃໝ່ຫຼືເປັນອັນສົນໃຈ, ຄຳບອກກ່າວ, ຄຳເລົ່າລື. ຄຳວ່າ ຂ່າວ ຄັນເບິ່ງໃນມູມຂອງການສື່ສານຂໍ້ມູນ ກໍຈັດວ່າເປັນຂໍ້ມູນຊະນິດນຶ່ງທີຈະຕ້ອງມີ ຜູ້ທີ່ເຮັດໃຫ້ເກີດຂ່າວ ຜູ້ສົ່ງຂ່າວ ສື່ກາງທີ່ໃຊ້ໃນການສົ່ງຂ່າວ ແລະຜູ້ຮັບຂ່າວ. ໃນລະຫວ່າງສົງຄາມ ຂ່າວສ່ວນຫຼາຍຈະເປັນຂໍ້ມູນຂອງຝ່າຍຕົນເອງ ແລະຝ່າຍກົງຂ້າມ.
ແຫຼ່ງຂໍ້ມູນອື່ນ
ໝວດ:ຂ່າວ ໝວດ:ການສື່ສານ
ມະຫາວິທະຍາໄລແຫ່ງຊາດລາວ
ປະຫວັດ
ມະຫາວິທະຍາໄລແຫ່ງຊາດ ໂດຍຊື່ຫຍໍ້ ເອີ້ນວ່າ:"ມຊ"ນີ້ ເປັນມະຫາວິທະຍາໄລທົ່ວໄປ (ມີຫຼາຍສາຂາການສຶກສາ) ແຫ່ງທຳອິດ ໃນປະຫວັດສາດຂອງຊາດລາວ ໂດຍໄດ້ຮັບການສ້າງຕັ້ງ ຂື້ນໃນວັນທີ 5 ພະຈິກ 1996 ຕາມດຳລັດຂອງນາຍົກລັດຖະມົນຕີສະບັບເລກທີ 50/ນຍ,ລົງວັນທີ 09/06/1995, ໂດຍການເຕົ້າໂຮມເອົາບັນດາສະຖາບັນ ການສຶກສາຊັ້ນສູງ, ເຊີ່ງເມື່ອກ່ອນ ແມ່ນຂື້ນກັບ ຫຼາຍກະຊວງ ເຂົ້າເປັນ ມະຫາວິທະຍາໄລເອກະພາບ. ບັນດາສະຖາບັນດັ່ງກ່າວ ປະກອບດ້ວຍ 10 ສະຖາບັນຄື: ມະຫາວິທະຍາໄລສ້າງຄູ ວຽງຈັນ, ມະຫາວິທະຍາໄລ ສັບພະວິຊາ 2 ທັນວາ, ມະຫາວິທະຍາໄລ ວິທະຍາສາດສາທາລະນະສຸກ, ໂຮງຮຽນກະເສດຊັ້ນສູງ ນາບົງ, ໂຮງຮຽນປ່າໄມ້ຊັ້ນສູງ ດົງໂດກ, ໂຮງຮຽນ ຊົນລະປະທານ ຊັ້ນສູງຕາດທອງ, ໂຮງຮຽນ ກໍ່ສ້າງເຄຫະສະຖານ ຊັ້ນສູງ, ໂຮງຮຽນ ຄົມມະນາຄົມຂົນສົ່ງ ຊັ້ນສູງ, ໂຮງຮຽນ ການຊ່າງ ຊັ້ນສູງໄຟຟ້າເອເລັກໂຕຣນິກ ແລະ ສູນກຽມ ສ້າງຕັ້ງ ມະຫາວິທະຍາໄລກະສິກຳ-ປ່າໄມ້ ເວີນຄຳ. ນັບແຕ່ ການເຕົ້າໂຮມເປັນມະຫາວິທະຍາໄລແຫ່ງຊາດແລ້ວ, ກໍ່ໄດ້ເລີ່ມດຳເນີນ ວຽກການຮຽນ-ການສອນ ຢ່າງເປັນລະບົບ, ໂດຍໃນເບື້ອງຕົ້ນ ປະກອບມີພຽງ 7 ຄະນະວິຊາ ແລະ ວິທະຍາໄລວິທະຍາສາດພື້ນຖານ ສຳລັບ ກຽມນັກສືກສາເຂົ້າສາຍຮຽນ ແລະ ໄປຮຽນຕ່າງປະເທດ ເທົ່ານັ້ນ. ແຕ່ວ່າ ເພື່ອຕອບສະໜອງຕາມຄວາມຮຽກຮ້ອງຕ້ອງການຂອງ ເສດຖະກິດໃນສະໄໝໃໝ່, ໃນປັດຈຸບັນ ມະຫາວິທະຍາໄລແຫ່ງຊາດ ໄດ້ເພີ່ມຂື້ນເປັນ 11 ຄະນະວິຊາ, 2 ສະຖາບັນ, 1 ຫໍສະໝຸດກາງ, 5 ສູນ, 10 ຫ້ອງການ, ໂຮງໝໍ, ໂຮງຮຽນພອນສະຫວັນ ແລະ ຊົ່ນເຜົ່າກຽມ ມະຫາວິທະຍາໄລ.
ວິໄລທັດ ແລະ ພາລະບົດບາດ
1. ວິໄສທັດ
ບ້ານທົ່ງຖອນ
ບ້ານທົ່ງຖອນ (B. Thongthorn ) ເປັນບ້ານໜຶ່ງທີ່ຂື້ນກັບເມືອງນາແລ ແຂວງຫຼວງນໍ້າທາ ເຊິ່ງຕັ້ງຢູ່ຫ່າງຈາກຕົວເມືອງນາແລໄປທາງທິດເໜືອປະມານ 7 ກິໂລແມັດ ມີຊາຍແດນຕິດກັບ 4 ບ້ານ ທິດຕາເວັນອອກຕິດກັບບ້ານຫາດລົມ ໂດຍມີແມ່ນໍ້າທາເປັນຊາຍແດນ ທິດເໜືອຕິດກັບບ້ານສະໂຫຼຍ ທິດໃຕ້ຕິດກັບບ້ານພູວຽງ ແລະ ທິດຕາເວັນຕົກຕິດກັບບ້ານພູຕີນ ມີປະຊາກອນປະມານ 500 ຄົນ ປະກອບດ້ວຍເຜົ່າກຶມມຸປະມານ 95% ແລະເຜົ່າອື່ນ 5% ປະຊາຊົນພາຍໃນບ້ານມີອາຊີບເຮັດນາ ແລ ະ ສວນຢາງພາລາເປັນຕົ້ນຕໍ່ ນອກນັ້ນຍັງມີອາຊີບປູກຜັກ ແລະ ລ້ຽງສັດບາງຊະນິດ # facebook:ชาวเมืองวิละชน - นาแล
ມະຫາວິທະຍາໄລແຫ່ງຊາດລາວ
ປະຫວັດ
ມະຫາວິທະຍາໄລແຫ່ງຊາດລາວ ຈະກາຍເປັນມະຫາວິທະຍາໄລນຳໜ້າຂອງ ສ.ປ.ປ.ລາວ ເປັນໃຈກາງທາງດ້ານການສຶກສາ, ວັດທະນະທຳ ແລະ ການວິໄຈ ທີ່ມີຄຸນະພາບສູງ, ເພື່ອພັດທະນາຊັບພະຍາກອນມະນຸດທີ່ມີຄຸນະພາບຕອບສະໜອງຄວາມຮຽກຮ້ອງຕ້ອງການ ຂອງການພັດທະນາເສດຖະກິດ - ສັງຄົມ ຂອງຊາດ ແລະ ການເຊື່ອມໂຍງເຂົ້າກັບພາກພື້ນ ແລະ ສາກົນ.
2. ພາລະບົດບາດ
ສະໜອງການສຶກສາຊັ້ນສູງ ລະດັບອານຸປະລິນຍາຕີ, ປະລິນຍາຕີ ແລະ ເໜືອປະລີນຍາຕີ ເພື່ອກໍ່ສ້າງ ແລະ ພັດທະນາຊັບພະຍາກອນມະນຸດໃນສາຂາ ວິຊາຕ່າງໆ ຕອບສະໜອງໄດ້ທັງປະລິມານ ແລະ ຄຸນະພາບໃຫ້ແກ່ສັງຄົມ. ຈັດຕັ້ງການຄົ້ນຄ້ວາວິທະຍາສາດສາຂາຕ່າງໆພ້ອມທັງເຜີຍແຜ່ຜົນຂອງການຄົ້ນຄ້ວາວິທະຍາສາດທີ່ມີຜົນປະໂຫຍດແກ່ການພັດທະນາເສດຖະກິດ -ສັງຄົມ. ປົກປັກຮັກສາ ແລະ ເສີມຂະຫຍາຍສິລະປະ, ວັດທະນະທຳ ແລະ ຮີດຄອງປະເພນີອັນດີງາມຂອງຊາດຂອງປະຊາຊົນ ບັນດາເຜົ່າຄຽງຄູ່ໄປກັບການ ສຶກສາຮຽນຮູ້ແລກປ່ຽນ ແລະ ຮັບເອົາວັດທະນະທຳສາກົນຢ່າງມີການເລືອກເຟັ້ນ. ຈັດຕັ້ງການບໍລິການທາງດ້ານວິຊາການແກ່ສັງຄົມ.
ລິ້ງຄ໌ພາຍນອກ
ມະຫາວິທະຍາໄລແຫ່ງຊາດ
8 ສິງຫາ
8 ສິງຫາ ເປນວັນທີ່ 220 ຊອງປີຕາມປະຕິທິນສຸລິຍະຄະຕິ
ຄຳຮ໋ອກ ວາລະກອນ
ປະຫວັດຫຍໍ້
ຄຳຮ໋ອກ ວາລະກອນ (ພາສາອັງກິດ Khamhawk WALAKOHN) ເກີດເມື່ອວັນທີ 12 ກຸມພາ 1998, ທີ່ບ້ານ ຕາກີດ(ຫຼັກ 25) ເມືອງ ບາຈຽງ ຈະເລີນສຸກ ແຂວງຈຳປາສັກ. ເປັນບຸດຂອງທ້າວ ສຸດໃຈ ແລະ ນາງ ສຸກສະຫວັນ; ມີອ້າຍນ້ອງຮ່ວມກັນ 4 ຄົນ ອ້າຍ 2 ຄົນ ຍິງ 1 ຄົນ, ຄຳຮ໋ອກ ເປັນບຸດຜູ້ທີ່ 4, ກຳເນີດໃນຊົນຊັ້ນຊາວສວນ.
ການສຶກສາ ແລະ ການເຄື່ອນໄຫວ
ເມື່ອປີ 2004 - 2005, ຄໍາຮ໋ອກ ວາລະກອນ ໄດ້ເຂົ້າໂຮງຮຽນປະຖົມທີ່ ໝວດປະຖົມຕາກີດ  ແລະ ໄດ້ຮຽນຈົບຊັ້ນປະຖົມ ປ.5 ສົກປີ 2008 – 2009. ປີ 2009 – 2010 ເຂົ້າສຶກສາຂັ້ນມັດທະຍົມຕອນຕົ້ນທີ່  ບ້ານ ຫ້ວຍແຮ່ ເມືອງ ບາຈຽງຈະເລີນສຸກ ກໍ່ຄື ມສ ໄຊສຳພັນ ແລະ ຈົບຊັ້ນມັດທະຍົມຕອນຕົ້ນ ມ.4 ສົກປີ 2012   ຫາ 2013. ຫຼັງຈາກຈົບຊັ້ນ ມ.4 ແລ້ວ ຄໍາຮ໋ອກ ວາລະກອນ ໄດ້ບັນປະສາເປັນສາມະເນນໃນວັນທີ 25 ກໍລະກົດ ຄ.ສ 2013; ຄໍາຮ໋ອກ ວາລະກອນ ໄດ້ເຂົ້າສຶກສາຕໍ່ຊັ້ນມັດທະຍົມຕອນປາຍ ທີ່ໂຮງຮຽນມັກທະຍົມຕອນປາຍສົງ ທ່າຫີນ ເມືອງ ປາກເຊ ເມື່ອປີ 2013 – 2014 ແລະ ຈົບຊັ້ນມັດທະຍົມຕອນປາຍ ມ.7 ເມື່ອສົກປີ 2015 – 2016.
-       ປີ ຄ.ສ 2014 ຮຽນຈົບພຣະປະຣິຍັດຕິທັມ ນັກທັມຊັ້ຕຣີ ພາກບັງຄັບ 3 ເດືອນ.
-       ປີ ຄ.ສ 2015 ຮຽນຈົບພຣະປະຣິຍັດຕິທັມ ນັກທັມຊັ້ນໂທ ພາກບັງຄັບ 3 ເດືອນ.
-       ປີ ຄ.ສ 2016 ຮຽນຈົບພຣະປະຣິຍັດຕິທັມ ນັກທັມຊັ້ນເອກ ພາກບັງຄັບ 3 ເດືອນ.
ສົກປີ 2016 – 2017, ຄໍາຮ໋ອກ ວາລະກອນ ໄດ້ເຂົ້າສຶກສາຕໍ່ຊັ້ນວິທະຍາໄລສ້າງຄູສົງ, ສາຍຄູພາສາອັງກິດປະລິນຍາຕີ  ທີ່ ວັດຫຼວງ ປາກເຊ; ນອກຈາກເປັນນັກສຶກສາຄູແລ້ວ, ຄຳຮ໋ອກ ວາລະກອນ ຍັງເປັນນັກປະພັນ, ທັງ ເປັນນັກກະວີອີກດ້ວຍ. ບົດກະວີທີ່ພົ້ນເດັ່ນມີຄື: ບົດກອນ ຊ້ຳໃຈທີ່ຄິວລົດເມ, ບົດກອນ ມະຣະມໍລະນາ( ໃສ່ນາມປາກກາວ່າ: ສ.ວາລະກອນ), ບົດກອນ: ບຸນບ້ານປີນີ້ ແລະ ມີອີກຫຼາຍຜົນງານການຂຽນ; ນາມປາກກາທີ່ ຫຼື   ປາຍ ປາກກາທີ່ສັງຄົມຮັບຮູ້ ແລະ ຮູ້ຈັກກັນຫຼາຍແມ່ນ ສ.ວາລະກອນ; ຄຳຮ໋ອກ ວາລະກອນ ມີປາຍປາກກາ ຫຼືນາມປາກ ຫຼາຍຊື່ເຊິ່ງມີຄື: ສ.ວາລະກອນ, ສ.ຕາກີດວັງຍາວ, ສຸດໃຈ ນາມບິດາ, ຈອມໂຈນຫ້າເກົ້າຫ້າໜຶ່ງ, ຮ.ຮຸ້ງກາງດົງ, ຄ.ວາລາ, ດອກຮັກຫຼັງບ້ານ. ຜົນງານການຂຽນແມ່ນສ່ວນຫຼາຍລ້ວນແຕ່ໄດ້ອອກອາກາດທາງສະຖານີວິທະຍຸກະຈ່າຍສຽງແຫ່ງຊາດ.
ເຖິງຊີວິດນີ້, ເກີດມາເປັນຄົນ ມືນຕາເບິ່ງໂລກ ເຫັນແຈ້ງເຫັນທ່ອງເໜືອໃຕ້ ກໍ່ບຸນເທົ່າໃດແລ້ວ; ເຖິງວ່າ  ຊີວິດຈະບາງເລື່ອງ ແລະ ບາງລາວທີ່ສົມຫວັງ ແລະ ບໍ່ສົມຫວັງກໍ່ຕາມທ້ອນ, ຢ່າງໜ້ອຍ ເຮົາກໍ່ໄດ້ສູ້ ແລະປະເຊີນໜ້າ ກ້າສະບາຍດີ ແລະ ກ້າທີ່ຈະທັກທາຍນຳມັນ ກໍ່ຖືວ່າເຂັ້ມແຂງແລ້ວ. --- - ຈົບສ້າງຄຸ ປະລິນຍາຕີ ສາຍຄູພາສາອັງກິດ ທີ່ ວິທະຍາໄລຄູສົງ ຈຳປາສັກ ວັນທີ 16 ເດືອນ 3 ປີ ພ.ສ 2563 ຄ.ສ 2020 ຄະແນນສະເລ່ຍ 3.57(B+)
ນິວ7ວັນເດີອອຟເດິເວີລ
1,ສິເຊັນ ອິດສຮາ (Chichen Itza) **(Yucatán, Mexico)
2,ຮຼບປັ້ນພະເຍຊູ ຄຮິສ (Christ the Redeemer)
4,ມາຊູປິກຊູ  (Machu Picchu) **(Cuzco Region, Peru)
5,ເປຕລາ  (Petra) **(Ma'an Governorate, Jordan)
6,ໂຄລອສເຊືຍມ  (Colosseum)
7,ທັສມາຮັດ   (Taj Mahal) **(Agra, India)
Weltwunder
10 ສິງຫາ
10 ສິງຫາ ເປນວັນທີ່ 222 ຊອງປີຕາມປະຕິທິນສຸລິຍະຄະຕິ
ແສງສະຫວັນ ສີຫາລາດ
ແສງສະຫວັນ ສີຫາລາດ ຊື່ຫຼິ້ນ ມູ່ມີ່ ເປັນນັກສະແດງ, ນາງແບບຊາວລາວ.
ແຫຼ່ງຂໍ້ມູນອື່ນ
ໝວດ:ນາງງາມໃນປະເທດລາວ ໝວດ:ນາງງາມ ໝວດ:ນາງແບບ
ທຳມະຊາດ
thumb|ທຳມະຊາດ ທຳມະຊາດ (ຄຳເຄົ້າ: ທັມຊາຕ ) ແມ່ນ ປາກົດການທີ່ເກີດຂຶ້ນໃນທາງກາຍະພາບ ແລະກ່າວເຖິງຊີວິດໂດຍຮວມ ເຊິ່ງແມ່ນຂອບເຂດຂອງການເສິກສາຕັ້ງແຕ່ລະດັບພາຍໃນອະຕອມໄປຈົນຮອດລະດັບຈັກກະວານ
ອ້າງອີງ
ໝວດ:ທຳມະຊາດ ໝວດ:ໂລກ
ພູທາດ
ອຸ­ດົມ​ໄຊ ເປັນ​ແຂວງ​ຫນຶ່ງຕັ້ງ​ຢູ່​ທາງ​ພາກ​ເຫນືອ​ຂອງ​ລາວ ມີ​ຊາຍ​ແດນ​ຕິດ​ຈອດ​ກັບ​ຫລາຍແຂວງ ແລະ ປະ­ເທດ​ເພື່ອນ​ບ້ານນຳ​ອີກ ເປັນ​ຫນຶ່ງ​ໃນ​ແຂວງ​ທີ່​ອຸດົມ​ສົມ­ບູນ​ໄປ​ດ້ວຍ​ຊັບ​ພະ­ ຍາກອນ​ທຳ​ມະ​ຊາດ, ມີ​ຮ່ອງ­ຮອຍປະ­ຫວັດ­ສາດ​ປູ­ຊະ­ນີ­ຍະ­ສະ­ຖານດ້ານ​ວັດ­ທະ­ນະ­ທຳ​ຫລາຍ​ແຫ່ງ, ສິ່ງ​ສຳ­ຄັນ ຖ້າ​ຫາກ​ທ່ານ​ໄດ້​ໄປ​ທີ່ອຸ­ດົມ​ໄຊ ກໍ່​ຢ່າ​ລືມ​ແວ່​ຊົມ​ທີ່​ພະທາດ​ໄຊ​ມຸງ­ຄຸນ​ໃນ​ເຂດ​ເມືອງ​ໄຊ ພ້ອມ​ທັງ​ເບິ່ງ​ທິວ​ທັດ​ທີ່​ສາ­ມາດແນມ​ເຫັນ​ໄດ້​ເທດ­ສະ­ບານ​ແຂວງຢ່າງ​ຈະ­ແຈ້ງ ແລະ ເຕັມ​ອີ່ມ ໂດຍສະ­ເພາະ​ໃນ​ຍາມ​ເຂົ້າ​ພັນ​ສາ​ຄືຈັ່ງ​ຊີ້.
ກະຊວງ
ກະຊວງ (ຄຳເຄົ້າ:ກະທຣວງ) ປະຕິບັດໜ້າທີ່ການເມືອງພາຍໄຕ້ມະຕິຕົກລົງຂອງ ລັດຖະສະພາ ແລະບັນດາກົດຫມາຍຕ່າງໆ, ຜູ້ມີອຳນາດສູງສຸດໃນກະຊວງແມ່ນ ລັດຖະມົນຕີ ຊຶ່ງຖືກແຕ່ງຕັ້ງຈາກຫົວຫນ້າລັດຖະບານ ອາດຈະແມ່ນ ປະທານປະເທດ ຫຼື ນາຍົກ ຂຶ້ນກັບລະບົບການປົກຄອງ ເຊັ່ນ: ຢູ່ ສະຫະລັດອາເມລິກາ ຫົວຫນ້າລັດຖະບານແມ່ນ ປະທານາທິບໍດີ ສ່ວນຢູ່ຫຼາຍປະເທດ ແມ່ນນາຍົກ ເປັນຕົ້ນແມ່ນປະເທດ ສະວີເດັນ, ອັງກິດ ແລະອື່ນໆ.
ພູທາດ
ອີງ​ຕາມ​ເອ­ກະ­ສານ​ປະ­ຫວັດຫຍໍ້ ຂອງ​ພະ­ທາດ​ດັ່ງ­ກ່າວ​ໄດ້​ລະບຸ​ໄວ້​ວ່າ: ຫລາຍ​ຮ້ອຍ​ປີ​ຄືນ​ຫລັງທີ່​ສ້າງ​ມາ​ແຕ່​ພະ​ເຈົ້າ​ໄຊ​ຍະ​ເສດຖາ​ແຫ່ງ​ນີ້​ໄດ້​ຮັບ​ຜົນ​ກະ­ທົບ​ຍ້ອນສົງ­ຄາມ​ທຳ­ລາຍ ສະ­ນັ້ນ ຈິ່ງ​ມີແຕ່​ຫຍ້າ, ປ່າ­ໄມ້​ໂອບ­ອ້ອມ​ເອົາ ໂດຍ​ທຳ​ມະ​ຊາດດ້ວຍ​ແຮງ​ທີ່​ສັດ ທາ​ຂອງ​ພະ​ພຸດ​ສະ​ນິ​ກະ​ຊົນ​ກໍ່​ຄືປວງ​ຊົນ​ຊາວ​ແຂວງ​ອຸ­ດົມ​ໄຊ ແລະອົງ­ການ​ພຸດ​ທະ​ສາ­ສະ­ຫນາ ພ້ອມ​ກັນ​ປັບ­ປຸງແລະ ສ້າງ​ທາດຄືນ­ໃຫມ່​ໃນ​ປີ 1996 ແລະ ສໍາເລັດ​ໃນ​ປີ 1997, ສູງ​ປະ­ມານ 18 ແມັດ, ທຸກໆ​ປີ​ໄດ້​ຈັດ​ງານ​ສະຫລອງ​ກັນ​ຈົນ​ຄົບ 3 ມື້ 3 ຄືນ ໃນ​ທຸກໆ​ເດືອນ 3 ເພັງ​ຂອງ​ທຸກປີ.
ກະຊວງ
ການກຳນົດຈຳນວນກະຊວງ ແມ່ນຂຶ້ນກັບຄວາມຮຽກຮ້ອງຕ້ອງການໃນຕົວຈິງ. ກະຊວງທີ່ອາດຈະຖືໄດ້ວ່າສຳຄັນກ່ອນຫມູ່ແມ່ນ ກະຊວງການຕ່າງປະເທດ ແລະ ກະຊວງປ້ອງກັນປະເທດ ເພາະວຽກງານການຕ່າງປະເທດ ແລະການປ້ອງກັນປະເທດ ແມ່ນເປັນວຽກງານການເມືອງທີ່ຈຳເປັນຂອງທຸ່ກໆປະເທດ, ບາງປະເທດລັດຖະມົນຕີກະຊວງການຕ່າງປະເທດ ແລະລັດຖະມົນຕີກະຊວງປ້ອງກັນປະເທດ ມີບົດບາດສູງກ່ອນຮອງປະທານປະເທດ ເຊັ່ນອາເມລິກາ.
ເດຊີແມັດ
ເດຊີແມັດ ແມ່ນ ຫົວໜ່ວຍຄວາມຍາວ ໃນລະບົບແມັດ ເທົ່າກັບ 1 ສ່ວນ 10 ແມັດ ຫຼື 10 ຊັງຕີແມັດ.
ວັດທະນະທຳ
ວັດທະນະທຳ (ຄຳເຄົ້າ: ວັທນທັມ; culture) ໂດຍທົ່ວໄປໝາຍເຖິງ ຮູບແບບຂອງກິດຈະກຳແລະໂຄງສ້າງແນວສັນຍະລັກທີ່ເຮັດໃຫ້ກິດຈະກຳນັ້ນເດັ່ນແລະມີຄວາມສຳຄັນ. ວິຖີການດຳເນີນຊີວິດ ເຊິ່ງເປັນພຶດຕິກຳແລະສິ່ງທີ່ຄົນໃນໝູ່ຜະລິດສ້າງຂຶ້ນ ດ້ວຍການຮຽນຮູ້ເຊິ່ງກັນແລະກັນ ແລະຮ່ວມໃຊ້ຢູ່ໃນໝູ່ພວກຂອງຕົນ. ວັດທະນະທຳສ່ວນໜຶ່ງສາມາດສະແດງອອກຜ່ານ ດົນຕີ ວັນນະກຳ ຈິດຕະກຳ ປະຕິມາກຳ ການລະຄອນແລະຮູບເງົາ.
ພູທາດ
ລັກ­ສະ­ນະ​ຂອງ​ພະ­ທາດ​ເປັນຮູບ​ສີ່​ລ່ຽມ​ມີ​ຂັ້ນ​ໃດ​ຂຶ້ນ 4 ດ້ານຖ້ານ​ລຸ່ມ​ສຸດ​ປະ­ດັບ​ດ້ວຍ​ກີບ​ບົວໃຫຍ່ ສ່ວນ​ຖ້ານ​ທີ 2 ເປັນ​ຮູບ 4 ຫລ່ຽມ ທັງ 4 ແຈ​ມີ​ທາດ​ນ້ອຍສູງ 2 ແມັດ​ເຊັ່ນ​ກັນ, ສ່ວນຖ້ານ​ທີ 3 ແລະ ທີ 4 ເປັນ​ຮູບ​ແອວ ຂັນ, ຖ້ານ​ທີ 5 ເປັນ​ຮູບ​ໂອ​ຂວ້ຳ, ຖ້ານ​ທີ 6 ເປັນ​ຮູບ​ແອວ​ຂັນ​ປະ ດັບ​ດ້ວຍ​ກີບ​ບົວ​ໃຫຍ່ 3 ດ້ານ ຈຳນວນ 16 ກາບ, ສ່ວນ​ຖ້ານ​ທີ 7 ເປັນ​ຮູບ​ແອວ​ຂັນ​ດວງ­ປີ ສ່ວນເທິງ​ເປັນ​ຍອດ​ລວ­ດລາຍ​ສິ­ລະ​ປະທ້ອງ­ຖິ່ນ​ເປັນ​ຊົງ​ຍອດ​ລວ­ດລາຍສິ­ລະ​ປະ​ຂອງ​ຊົນ­ເຜົ່າ​ລື້, ເວົ້າລວມ​ແລ້ວ​ຄວາມ​ສູງ​ແມ່ນ​ບໍ່ຫລຸດ​ລື່ນ​ກັນ​ກັບ​ຄວາມ​ກວ້າງຂອງ​ຕີນ​ພະ­ທາດ.
ວັດທະນະທຳ
ແມ່ນບາງເທື່ອອາດມີຜູ້ກ່າວວ່າວັດທະນະທຳແມ່ນເລື່ອງທີ່ວ່າດ້ວຍການບໍລິໂພກແລະສິນຄ້າບໍລິໂພກ ຄື ວັດທະນະທຳລະດັບສູງ ວັດທະນະທຳລະດັບຕ່ຳ ວັດທະນະທຳພື້ນບ້ານ ເປັນຕົ້ນ ແຕ່ນັກມານຸດສາດໂດຍທົ່ວໄປພັດມັກກ່າວເຖິງວັດທະນະທຳວ່າ ແມ່ນບໍ່ໄດ້ເປັນພຽງສິນຄ້າບໍລິໂພກ ແຕ່ແມ່ນກະບວນການໃນການຜະລິດສິນຄ້າແລະການໃຫ້ຄວາມໝາຍແກ່ສິນຄ້ານັ້ນໆ ນຳ.
ທັງຍັງຮວມໄປເຖິງຄວາມສັມພັນທາງສັງຄົມແລະແນວການປະຕິບັດທີ່ເຮັດໃຫ້ວັຖຸແລະກະບວນການໃນຜະລິດຫຼອມຮວມຢູ່ນຳກັນ. ໃນສາຍຕາຂອງນັກມານຸດສະຍະວິທະຍາແມ່ນຮວມໄປເຖິງເຕັກໂນໂລຊີ ສິລະປະ ວິທະຍາສາດຮວມທັງລະບົບສີລະທຳ ວັດທະນະທຳໃນພູມພາກຕ່າງໆ. ອາດໄດ້ຮັບອິດທິພົນແຕ່ການຕິດຕໍ່ນຳພູມພາກອື່ນ ຄື ການເປັນອານານິຄົມ ການຄ້າຂາຍ ການຍ້າຍຖິ່ນຖານ ການສື່ສານມວນຊົນແລະສາສະໜາ. ຕື່ມທັງລະບົບຄວາມເຊື່ອ ບໍ່ວ່າຈະເປັນເລື່ອງສາສະໜາມີບົດບາດໃນວັດທະນະທຳໃນປະຫວັດສາດຂອງມະນຸດຊາດມາໂດຍຕະຫຼອດ.
ເດຊີແມັດ
ໝວດ:ລະບົບຫົວໜ່ວຍ SI ໝວດ:ຫົວໜ່ວຍຄວາມຍາວ
ກະຊວງ
ຫຼາຍປະເທດເພຶ່ອຫຼີກເວັ້ນການໃຊ້ອຳນາດອາດຍາສິດ ສພາຈຶ່ງບໍ່ອະນຸຍາດໃຫ້ລັດຖະມົນຕີ ເປັນຜູ້ມີສິດ ຊີ້ຂາດຕັດສີນບັນຫາໃຫຍ່ ດ້ວຍຕົນເອງ ແຕ່ຕ້ອງໄດ້ຕັດສີນກັນເປັນຫມູ່ຄະນະ ໂດຍຜ່ານ ຄະນະນຳກະຊວງ "ສະພາບໍລິຫານກະຊວງ" ຫຼືຖ້າຫາກປັນຫາໃຫຍ່ລະດັບຊາດ ຊຶ່ງອາດສົ່ງຜົນກະທົບເຖິງຄວາມຫມັ້ນຄົງຂອງປະເທດຊາດ ຕ້ອງແມ່ນລັດຖະສະພາເອງເປັນຜູ້ຕັດສິນ.
ທະນີ
ທະນີ (ວົງ: Hylobatidae; Gibbon) ຈັດຢູ່ໃນຟີລຳສັດມີແກນສັນຫຼັງ ຊັ້ນສັດລ້ຽງລູກດ້ວຍນົມ ອັນດັບວານອນ (Primates) ເປັນລິງບໍ່ມີຫາງ ເຊິ່ງຈັດໃຫ້ຢູ່ໃນວົງ Hylobatidae ແລະຈັດໃຫ້ເປັນ 1 ໃນ 4 ລີງທີ່ມີຄວາມໃກ້ຄຽງກັບມະນຸດຫຼາຍທີ່ສຸດ ເຊິ່ງປະກອບໄປດ້ວຍ ທະນີ, ຈິມແປນຊີ, ອຸລັງອຸຕັງ, ກໍລິລາ ໂດຍທະນີຈະມີຄວາມໃກ້ຄຽງມະນຸດໜ້ອຍທີ່ສຸດໃນບັນດາລີງໄຮ້ຫາງທັງ 4 ນີ້ ເນື່ອງຈາກມີແຂນຂາເລັກແລະຍາວ ມີແຂ້ວແງທີ່ແຫຼມຄົມ ແລະໃຊ້ຊີວິດຫາກິນຢູ່ເທິງກົກໄມ້ຫຼາຍກວ່າພື້ນດິນ. ນັບວ່າທະນີມີແຂນທີ່ມີໄລຍະຍາວທີ່ສຸດໃນບັນດາສັດອັນດັບວານອນທັງໝົດ.
ອ້າງອີງ
*
ວັດທະນະທຳ
ເຄົ້າສັບ
ຄຳວ່າ ວັດທະນະທຳ ປະກອບດ້ວຍຄຳວ່າ ວັດທະນະ ແລະ ທຳ. ວັດທະນະ ມາຈາກພາສາປາລີ ແມ່ນ ວັທທະນະ (vaḍḍhana) ແປວ່າ ຄວາມຈະເລີນງອກງາມ ເຊິ່ງກົງຂ້າມກັບຄຳວ່າ ຫາຍະນະ (hāyana) ສ່ວນຄຳວ່າ ທຳ ກໍມາຈາກພາສາປາລີ ແມ່ນ ທັມມະ (dhamma) ແປວ່າ ຫຼັກເກນ ຫຼື ຄວາມດີ ແຕ່ກໍມີຄວາມໝາຍອື່ນໆ ຕື່ມອີກນຳ. ສະນັ້ນ ຄຳວ່າ ວັດທະນະທຳ ຖ້າແປຕາມຕົວອັກສອນ ຈະແປວ່າ ຫຼັກເກນແຫ່ງຄວາມງອກງາມ ຫຼື ຫຼັກເກນທີ່ເຮັດໃຫ້ຈະເລີນ ຫຼື ສິ່ງທີ່ເຮັດໃຫ້ຈະເລີນ.
ກະຊວງ
ສ່ວນກະຊວງທີ່ໄດ້ຮັບສິດພິເສດຫຼາຍກ່ອນຫມູ່ ແມ່ນກະຊວງປ້ອງກັນປະເທດ ຊຶ່ງເປັນອົງການຈັດຕັ້ງ ທີ່ຮັບຜິດຊອບ ຄວາມຫມັ້ນຄົງຂອງປະເທດໂດຍກົງ ສະນັ້ນບາງປັນຫາຈຶ່ງບໍ່ຈຳເປັນໄດ້ໄປຜ່ານສະພາ.
ຕາມລະບົບຂອງ ສປປລາວ
ກະຊວງ ​ແລະອົງ​ການທຽບເທົ່າກະຊວງ
ກະຊວງ ​ແລະອົງ​ການ​ທຽບ​ເທົ່າ​ກະຊວງແມ່ນກົງຈັກຂອງລັດຖະບານ ມີ​ພາລະບົດ​ບາດເປັນ​ເສນາ ​ທິການໃຫ້ແກ່ລັດຖະບານ ແລະຄຸ້ມຄອງມະຫາ​ພາກ​ກ່ຽວ​ກັບຂະແໜງການ ຂອງຕົນ​ໃນ​ຂອບ ເຂດທົ່ວປະ ເທດ.
ມາດຕາ 24 ( ​ໃໝ່ ). ໂຄງປະກອບກົງຈັກຂອງກະຊວງ ​ແລະອົງ​ການທຽບເທົ່າກະຊວງ
ກະຊວງ ​ແລະອົງ​ການ​ທຽບ​ເທົ່າກະ​ຊວງປະກອບດ້ວຍຫ້ອງການກະຊວງ, ຫ້ອງ ການອົງ​ການ​ທຽບ ເທົ່າກະຊວງ, ກົມ, ພະ​ແນ​ກ, ສະ​ຖາ​ບັນ ແລະຫົວໜ່ວຍວິຊາ​ການຕ່າງ​ໆ ຊຶ່ງກຳນົດໂດຍດຳລັດຂອງນາ ​ຍົກ​ລັດຖະມົນຕີ.
ມາດຕາ 25 ( ​ໃໝ່ ). ໂຄງປະກອບບຸກ​ຄະ​ລາ​ກອນຂອງ​ກະຊວງ ​ແລະອົງ​ການທຽບເທົ່າກະຊວງ
ກະຊວງ ​ແລະອົງການ​ທຽບ​ເທົ່າ​​ກະຊວງ ປະກອບມີລັດຖະມົນຕີວ່າ​ການກະຊວງ, ຫົວໜ້າອົງ​ການ​ ທຽບ​ເທົ່າ​ກະຊວງ, ລັດຖະມົນຕີຊ່ວຍ​ວ່າ​ການກະຊວງ, ຮອງ​ຫົວໜ້າອົງ​ການ ​ທຽບ​ເທົ່າກະຊວງ; ຫົວໜ້າ, ຮອງຫົວໜ້າຫ້ອງ​ການ; ຫົວໜ້າ, ຮອງ​ຫົວໜ້າກົມ; ຫົວໜ້າ, ຮອງ​ຫົວໜ້າພະ​ແນກ; ຫົວໜ້າ, ຮອງ​ຫົວ ໜ້າສະ​ຖາ​ບັນ; ຫົວໜ້າ ​ແລະຮອງ​ຫົວໜ້າຂອງຫົວ ໜ່ວຍວິຊາ​ການ -.ແລະພະ​ນັກ​ງານ​ວິ​ຊາ​ການ​.
ມາດຕາ 26 ( ​ໃໝ່ ). ສິດ ແລະໜ້າທີ່ຂອງກະຊວງ ​ແລະ ອົງ​ການ​ທຽບ​ເທົ່າ​ກະຊວງ
ກະຊວງ ​ແລະອົງ​ການທຽບ​ເທົ່າ​ກະຊວງມີສິດ ແລະໜ້າທີ່ດັ່ງນີ້ :
1.     ຄົ້ນຄວ້າຮ່າງນະໂຍບາຍ ແລະແຜນຍຸດທະສາດຂອງຂະແໜງການຕົນ ເພື່ອສະເໜີຕໍ່ລັດຖະ ບານ;
2.     ຄົ້ນຄ້ວາຫັນເອົານະໂຍບາຍ, ແຜນການ, ມະຕິຕົກລົງຂອງລັດຖະບານມາເປັນ ແຜນການ, ​ແຜນ​ງານ ແລະໂຄງການລະອຽດຂອງຂະແໜງການຕົນ ພ້ອມທັງ ຮັບຜິດຊອບໃນການ ຈັດຕັ້ງປະຕິບັດ;
3.     ສະ​ເໜີປັບປຸງ ຫລືສ້າງຮ່າງກົດໝາຍ, ຮ່າງ​ລັດຖະບັນຍັດ, ຮ່າງ​ລັດຖະດຳລັດ, ຮ່າງດຳ ລັດຕໍ່​ລັດຖະບານ; ອອກຂໍ້​ຕົກລົງ, ຄຳ​ສັ່ງ, ຄຳ​ແນະນຳ ແລະ​ແຈ້ງ​ການ ເພື່ອຄຸ້ມຄອງມະຫາ ພາກໃນຂະແໜງການຂອງຕົນ;
ພູທາດ
ໃນ​ຍາມ​ບຸນ​ສຳ­ຄັນ​ຂອງ​ຊາດ ແລະ ບຸນ​ປະ­ຈຳ​ປີ ທາງ​ສາ​ສະຫນາ​ມີ​ຜູ້​ຄົນ​ສ່ວນ​ຫລວງ­ຫລາຍມັກ​ມາ​ທ່ຽວ​ເລາະ​ເບິ່ງ​ໃນ​ສະຖານ​ທີ່​ເຂດ​ພະ­ທາດ​ໄຊ​ມຸງ­ຄຸນ, ສ່ວນ​ສົນ​ກັນ​ໄປມາ​ຈົນ​ຊິ​ບໍ່​ມີຮອດ​ບ່ອນ​ຈອດ​ລົດອາດ​ເວົ້າ​ໄດ້ ວ່າ​ເປັນ​ຈຸດ​ນັດ​ພົບ​ຂອງ​ຄົນ​ສ່ວນຫລາຍ​ໃນ​ຍາມ​ເຂົ້າ​ພັນ​ສາ ໂດຍສະ­ເພາະ​ໃນ​ທຸກໆ​ວັນ​ສິນ ເປັນຈຸດ​ເດັ່ນ​ຂອງ​ວັດ​ແຫ່ງ​ນີ້​ເລີຍເພາະ​ຈະ​ມີ​ຜູ້​ຄົນ​ທີ່​ມາ​ຈາກ​ທຸກ ສາ­ລະ​ທິດ​ມັກ​ມາ​ໃສ່​ບາດ​ທີ່​ວັດແລ້ວ​ຊົມ​ທິວ​ທັດ​ກິນ​ອາ­ກາດສົດໆ​ໃນ​ຍາມ​ເຊົ້າ, ນັບ​ວ່າ​ເປັນຈຸດ​ດຶງ​ດູດ​ຄວາມ​ສົນ­ໃຈ​ຂອງ​ນັກທ່ອງ​ທ່ຽວ​ທັງ​ພາຍ​ໃນ ແລະ ຕ່າງ​ຊາດ​ທີ່​ເຂົ້າ​ມາ​ສັກ­ກາ­ລະ​ບູຊາ​ພະ­ທາດ​ດັ່ງ­ກ່າວ ນອກ​ນັ້ນ​ກໍ່ ຈະ​ໄດ້​ສຳ­ຜັດ​ບັນ­ຍາ­ກາດ​ໃນ​ເຂດພູ​ສູງ ກໍ­ລະ­ນີ​ຂຶ້ນ​ໄປ​ເທິງ​ຫໍ​ທີ່​ຕັ້ງຂອງ​ພະ­ທາດ​ທີ່​ສາ­ມາດ​ແນມເຫັນ​ພາບ​ທຳ​ມະ​ຊາດ​ອັນ​ສວຍງາມ​ໃນ​ເຂດ​ເທດ­ສະ­ບານ​ແຂວງ ໄດ້​ຢ່າງ​ຊັດ​ເຈນ, ໃນ​ລະ­ດູ​ຫນາວຈະ​ແຕກ​ຕ່າງ​ຈາກ​ຍາມ​ແລ້ງ ຖ້າຈະ​ແນມ​ໄປ​ອີກ​ຟາກ​ພູ​ເບື້ອງ​ຕາເວັນ​ອອກ​ກໍ່​ຈະ​ເຫັນ​ພູ​ຫົວ​ຂາວນ້ອຍ-ໃຫຍ່​ລຽນ​ກັນ​ເປັນ​ແຖວສະ­ຫລັບ­ຊັບ­ຊ້ອນ​ໃນ​ເຂດ​ຊາຍ ແດນ​ລາວ-ຫວຽດ­ນາມ ທີ່​ປົກຄຸມ​ດ້ວຍ​ຫມອກ​ໃນ​ຍາມ​ເຊົ້າ ແລະ ຄ່ອຍໆ​ຈາງ​ອອກ​ເມືອງແສງ​ອາ­ທິດ​ເລີ່ມ​ເປັ່ງ​ປະ­ກາຍ​ສີຂອງ​ມັນ​ອອກ​ມາ ເນື່ອງ​ຈາກ​ພະທາດ​ໄຊ​ມຸງ­ຄຸນ​ລັດ­ຕະ­ນະ​ມິ່ງ ເມືອງ​ຕັ້ງ​ຢູ່​ຈຸດ​ສູງ ຈິ່ງ​ບໍ່​ເປັນເລື່ອງ​ແປກ​ທີ່​ຜູ້​ຢູ່​ບໍ­ລິ­ເວນ​ອ້ອມຂ້າງ​ສາ­ມາດ​ແນມ​ເຫັນ​ພະ­ທາດໄດ້​ຕັ້ງ​ຫລາຍ​ກິ­ໂລ­ແມັດ​ຢ່າງ​ງົດງາມ.
ກະຊວງ
4.     ຊີ້ນຳ ​ແລະຄຸ້ມຄອງຕາມສາຍຕັ້ງ​ໃນ​ການ​ຈັດຕັ້ງປະຕິບັດວຽກງານ ແລະບຸກ ຄະລາກອນ ຂອງຂະແໜງການຕົນ ໂດຍປະສານສົມທົບກັບອົງການປົກຄອງ ທ້ອງຖິ່ນ;
ພູທາດ
ນັກ​ທ່ອງ​ທ່ຽວ​ພາຍ​ໃນ ແລະ ຕ່າງ­ປະ­ເທດ​ໄດ້​ໄປ​ເມືອງ​ອຸ­ດົມໄຊ ຈຳ­ນວນ​ຫນຶ່ງ​ມັກ​ຂຶ້ນ​ໄປ​ສັກກາ­ລະ​ບູ­ຊາ ຫລື ທ່ຽວ​ຊົມ​ຄວາມງາມ​ຂອງ​ພະ­ທາດ, ສະ­ເພາະຊາຍ​ຫນຸ່ມ-ຍິງ​ຫນຸ່ມ ອາດ​ຈະ​ຖືວ່າ​ເປັນ​ການ​ພັກ­ຜ່ອນ​ກໍ່​ວ່າ​ໄດ້ທີ່​ແນ່­ນອນ​ຄົງ​ເປັນ​ເພາະ­ວ່າ​ພະທາດ​ແຫ່ງ​ນີ້​ຕັ້ງ​ຢູ່​ເຂດ​ຕົວ​ເມືອງສະ­ດວກ​ຕໍ່​ການ​ໄປ-ມາ ສາ­ມາດຂີ່​ລົດ​ຂຶ້ນ​ຈອດ​ບໍ­ລິ­ເວນ​ອ້ອມ​ຮອບ ຫລື ຍ່າງ​ຂຶ້ນ​ຕາມ​ຂັ້ນ­ໄດ​ທີ່​ຖືກສ້າງ​ໄວ້​ປະ­ມານ 100 ກວ່າ​ຂັ້ນ, ຕິ​ຕາງ​ເປັນ​ການ​ອອກ­ກຳ­ລັງກາຍ​ແລ້ວ​ຈິ່ງ​ພັກ­ຜ່ອນ​ໃຕ້​ຮົ່ມ​ໄມ້ແນມ​ເບິ່ງ​ທັດ­ສະ­ນີ​ຍາ​ພາບ​ຂອງຕົວ​ເມືອງ​ໄຊ ແຂວງ​ອຸ­ດົມ​ໄຊ ທີ່ຕັ້ງ​ຢູ່​ອ້ອມ​ຮອບ​ໃນ​ຂະ­ນະ​ດຽວກັນ​ກໍ່​ມີ​ລົມ​ພັດ​ຄ່ອຍໆ​ພັດ​ຜ່ານ ເປັນ​ໄລ­ຍະ​ເຢັນ​ສະ­ບາຍ​ຜ່ອນຄາຍ​ຄວາມ​ອິດ­ເມື່ອຍ​ຈະ​ເປັນຕອນ​ໃດ​ກໍ່​ໄດ້ ຖ້າ​ຫາກ​ທ່ານ​ໄດ້ເຫັນ​ດ້ວຍ​ຕົນ​ເອງ​ຄວາມ​ຈິງ​ຈະເກີດ​ຂຶ້ນ​ກັບ​ວ່າ​ທ່ານ​ຈະ​ກຸ້ມ​ຄ່າ ກັບ​ເວ­ລາ​ທີ່​ໄດ້​ມາ​ໃນ​ສະ­ຖານ­ທີ່ແຫ່ງ​ນີ້.
ກະຊວງ
5.     ສ້າງບຸກຄະລາກອນໃນຂະແໜງການຂອງຕົນ;
6.     ພົວພັນວຽກງານກັບຕ່າງປະເທດ ຕາມການມອບໝາຍຂອງລັດຖະບານ;
7.     ກວດກາ ແລະສະຫລຸບສັງລວມສະພາບການຈັດຕັ້ງປະຕິບັດວຽກງານຂະແໜງ ການຂອງ ຕົນ ແລ້ວລາຍງານຕໍ່ລັດຖະບານ ​ແລະນາຍົກລັດຖະມົນຕີ;
8.     ປະຕິບັດສິດ ແລະໜ້າທີ່ອື່ນໆ ທີ່ລັດຖະບານມອບໝາຍໃຫ້ສະເພາະ ແລະ ຕາມທີ່ໄດ້ກຳ ນົດໄວ້ໃນລັດຖະທຳ​ມະນູນ ​ແລະລະບຽບກົດໝາຍ.
ລັດຖະມົນຕີວ່າ​ການ​ກະຊວງ, ຫົວໜ້າອົງການ​ທຽບ​ເທົ່າ​ກະຊວງ ແມ່ນສະມາ​ຊິກ ລັດຖະບານ, ເປັນ​ຫົວໜ້າຂະ​ແໜງການ​, ​ເປັນ​ເສນາ​ທິການ​ໃຫ້​ແກ່​ລັດຖະບານ ໃນ​ການ​ຄຸ້ມ​ຄອງ​ມະຫາ​ພາກ​ໃນ​ຂະ​ແໜງ ການ​ຂອງ​ຕົນ.
ມາດຕາ 28 ( ​ໃໝ່ ). ສິດ ແລະໜ້າທີ່ຂອງລັດຖະມົນຕີວ່າ​ການກະຊວງ​ ​ແລະຫົວ ໜ້າອົງ​ການທຽບ​ເທົ່າກະ​ຊວງ
ລັດຖະມົນຕີວ່າ​ການກະຊວງ ​ແລະຫົວໜ້າອົງ​ການ​ທຽບ​ເທົ່າກະຊວງມີສິດ ແລະ ໜ້າທີ່​ດັ່ງນີ້:
1.     ນຳເອົາມະຕິຂອງກອງປະຊຸມລັດຖະບານໄປຜັນຂະຫຍາຍ ແລະຈັດຕັ້ງປະຕິບັດໃນຂະແໜງການ ຂອງຕົນ;
2.     ຊີ້ນຳ, ຄຸ້ມ​ຄອງ ​ແລະກວດ​ກາການປະຕິບັດວຽກ​ງານຂອງຂະແໜງການຕົນ;
3.     ອອກຂໍ້ຕົກລົງ, ຄຳສັ່ງ, ຄຳແນະນຳ ​ແລະ​ແຈ້ງ​ການແນໃສ່ເພີ່ມທະວີປະສິດທິພາບ ໃນການຈັດ ຕັ້ງ, ການເຄື່ອນໄຫວຂອງການຄຸ້ມຄອງຕາມຂະແໜງການ;
4.     ງົດການປະຕິບັດ, ລົບ​ລ້າງ ຫລື​ຍົກ​ເລີກຂໍ້ຕົກລົງ, ຄຳສັ່ງ, ​ຄຳ​ແນະນຳ ​ແລະແຈ້ງ​ການຂອງອົງ ການຈັດຕັ້ງຂັ້ນລຸ່ມທີ່ຂຶ້ນກັບຂະແໜງການຂອງຕົນ ແລະມີສິດສະເໜີ ດັດແປງ, ງົດ​ການ​ປະຕິບັດ, ລົບ​ລ້າງ ຫລື​ຍົກ​ເລີກນິຕິ​ກຳຂອງຂະ​ແໜງການ ອື່ນ ຫລືຂອງ​ອົງ​ການ​ປົກ​ຄອງ​ທ້ອງ​ຖິ່ນ ທີ່ຂັດກັບ ລະບຽບຫລັກການຂອງຂະແໜງການ ຕົນ ຫລືຂັດ​ກັບ​ລະບຽບ​ກົດໝາຍ;
5.     ວາງມາດຕະການອັນຈຳເປັນ ເພື່ອປະຕິບັດແຜນການປະຈຳປີ;
6.     ສະເໜີປັບປຸງ ຫລືສ້າງຮ່າງກົດໝາຍ, ຮ່າງ​ລັດຖະບັນຍັດ, ຮ່າງ​ລັດຖະດຳລັດ ​ແລະ ຮ່າງດຳ ລັດ ກ່ຽວກັບຂະແໜງການຂອງຕົນຕໍ່ລັດຖະບານ;
7.     ແຕ່ງຕັ້ງ, ຍົກ​ຍ້າຍ ຫລືປົດຕຳແໜ່ງຮອງຫົວຫ້ອງ​ການ, ຮອງ​ຫົວໜ້າກົມ; ຫົວໜ້າ ພະແນກ ແລະຮອງຫົວໜ້າພະແນກ, ຫົວໜ້າ ​ແລະຮອງ​ຫົວໜ້າຫົວໜ່ວຍວິຊາ​ການ​.
ແຕ່ງ​ຕັ້ງ, ຍົກ​ຍ້າຍ ຫລືປົດ​ຕຳ​ແໜ່ງຫົວໜ້າ ​ແລະຮອງ​ຫົວໜ້າພະ​ແນ​ກຂັ້ນ​ແຂ​ວງ, ຫົວໜ້າຫ້ອງການຂັ້ນເມືອງຂອງຂະແໜງການຕົນ ​ໂດຍ​ມີ​ການ​ສົມທົບກັບ​ອົງ​ການປົກ​ຄອງ​ທ້ອງ​ຖິ່ນ;
8.     ມອບວຽກງານໃດໜຶ່ງໃຫ້ລັດຖະມົນຕີຊ່ວຍ​ວ່າ​ການກະຊວງ, ຮອງຫົວໜ້າອົງ​ການທຽບ​ເທົ່າກະຊວງ ຮັບຜິດຊອບ; ມອບໃຫ້ລັດຖະມົນຕີ​ຊ່ວຍ​ວ່າ​ການກະຊວງ, ຮອງ ຫົວໜ້າ​ອົງ​ການ ທຽບເທົ່າກະ ຊວງທ່ານ​ໃດ​ທ່ານໜຶ່ງວ່າການແທນ ໃນເວລາຕິດຂັດ;
9.     ພົວພັນຮ່ວມ​ມື​, ເຊັນສັນຍາ ​ແລະອະນຸ​ສັນຍາກັບຕ່າງປະເທດ ຕາມການມອບ ໝາຍຂອງ ລັດຖະບານ;
10. ລາອອກຈາກຕຳ​ແໜ່ງ ເມື່ອເຫັນວ່າຕົນບໍ່ສາມາດປະຕິບັດໜ້າທີ່ໄດ້ ຍ້ອນເຫດຜົນທາງດ້ານສຸຂະ ພາບ ຫລືດ້ວຍເຫດຜົນອື່ນໆ;
11. ປະຕິບັດສິດ ແລະໜ້າທີ່ອື່ນໆຕາມການມອບໝາຍຂອງລັດຖະບານ ຫລືຕາມທີ່ໄດ້ກຳນົດໄວ້ໃນ ລັດຖະທຳ​ມະນູນ ແລະລະບຽບກົດໝາຍ.
ມາດຕາ 29 ( ​ໃໝ່ ). ພາລະ​ບົດ​ບາດຂອງລັດຖະມົນຕີຊ່ວຍ​ວ່າ​ການກະຊວງ ​ແລະຮອງ​ຫົວໜ້າອົງ​ການ​ທຽບ​ເທົ່າ​ກະຊວງ
ອາຍຸ​ການຂອງ​ລັດຖະມົນຕີ​ຊ່ວຍວ່າ​ການ​ກະຊວງ ​ແລະຮອງຫົວໜ້າອົງການ​ທຽບ​ເທົ່າກະຊວງ ​ເທົ່າ​ກັບ​ອາຍຸ​ການ​ຂອງ​ລັດຖະບານ.
ບັນດາກະຊວງ ໃນລາວ 1. ກະຊວງການຕ່າງປະເທດ 2. ກະຊວງປ້ອງກັນປະເທດ 3. ກະຊວງປ້ອງກັນຄວາມສະຫງົບ 4. ກະຊວງພາຍໃນ 5. ກະຊວງການເງິນ 6. ກະຊວງແຜນການ ແລະ ການລົງທຶນ 7. ກະຊວງອຸດສາຫະກໍາ ແລະ ການຄ້າ 8. ກະຊວງພະລັງງານ ແລະ ບໍ່ແຮ່ 9. ກະຊວງກະສິກໍາ ແລະ ປ່າໄມ້ 10. ກະຊວງຊັບພະຍາກອນ 11. ກະຊວງໂຍທາ ແລະ 12. ກະຊວງສື່ສານ 13. ກະຊວງຍຸຕິທໍາ 14. ກະຊວງສຶກສາທິການ ແລະ ກິລາ 15. ກະຊວງວິທະຍາສາດ 16. ກະຊວງສາທາລະນະສຸກ 17. ກະຊວງແຮງງານ ແລະ ສະຫວັດດີການສັງຄົມ 18. ກະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ 19. ທະນາຄານແຫ່ງສປປລາວ 20. ອົງການໄອຍະການປະຊາຊົນສູງສຸດ 21. ສານປະຊາຊົນສູງສຸດ
ໝວດ:ລັດຖະບານ ໝວດ:ອົງການບໍລິຫານ ໝວດ:ອຳນາດບໍລິຫານ
ລັດຖະທຳມະນູນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ
ລັດຖະທຳມະນູນ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວແມ່ນກົດໝາຍພື້ນຖານຂອງສປປ ລາວ ເຊິ່ງກຳນົດລະອຽດເຖິງລະບອບການເມືອງ, ລະບອບເສດຖະກິດ-ສັງຄົມ, ສິດ ແລະ ພັນທະພື້ນຖານຂອງພົນລະເມືອງລາວ, ຫຼັກການຈັດຕັ້ງ ແລະ ການເຄື່ອນໄຫວຂອງກົງຈັກລັດ ແຫ່ງ ສ.ປ.ປ.ລາວ.
ພາຍຫຼັງການຍົກເລີກລັດຖະທຳມະນູນ ແຫ່ງ ພຣະຣາຊອານາຈັກລາວ ໃນ1975, ລັດຖະບານໃຫມ່ຂອງ ສ.ປ.ປ.ລາວ ໄດ້ປົກຄອງປະເທດໂດຍບໍ່ມີລັດຖະທຳມະນູນ ແລະ ກົດຫມາຍ ໂດຍອາໄສບັນດາຂໍ້ດຳລັດ, ມະຕິຕົກລົງ ແລະ ຄຳສັ່ງຕ່າງໆຂອງລັດ ເປັນບັນທັດຖານໃນການຄູ້ມຄອງສັງຄົມແທນ ເຊິ່ງແກ່ຍາວຈົນມາເຖິງປີ 1988 ພັກປະຊາຊົນປະຕິວັດລາວ ເຊິ່ງເປັນພັກກຳອຳນາດການປົກຄອງຢູ່ ສ.ປ.ປ.ລາວ ຈຶ່ງໄດ້ມີນະໂຍບາຍປະຕິຮູບລະບົບການເມືອງການປົກຄອງຄືນໃຫມ່ ໂດຍສຸມໃສ່ການສ້າງລັດຖະທຳມະນູນ ແລະ ບັນດາລະບົບກົດຫມາຍຂຶ້ນມາ ເພື່ອເຮັດໃຫ້ ສ.ປ.ປ.ລາວ ກາຍມາເປັນລັດທີ່ຄຸ້ມຄອງໂດຍກົດຫມາຍເທື່ອລະກ້າວ; ດວ້ຍເຫດນັ້ນ, ສະພາປະຊາຊົນສູງສຸດ ເຊິ່ງເຮັດຫນ້າທີ່ເປັນອົງການນິຕິບັນຍັດໃນເວລານັ້ນ ຈຶ່ງໄດ້ມີການສ້າງກົດຫມາຍຊຸດທຳອິດຂອງ ສ.ປ.ປ.ລາວ ຂຶ້ນມາ ເຊິ່ງແມ່ນກົດຫມາຍອາຍາ ແລະ ບັນດາກົດຫມາຍແພ່ງຈຳນວນຫນຶ່ງພາຍໃນປີດັ່ງກ່າວ; ຫຼັງຈາກນັ້ນອີກ 3 ປີ ສະພາດັ່ງກ່າວຈຶ່ງໄດ້ສ້າງລັດຖະທຳມະນູນສະບັບທຳອິດຂອງ ສ.ປ.ປ.ລາວ ແລະ ຖືກປະກາດນຳໃຊ້ຢ່າງເປັນທາງການ ໃນວັນທີ 15 ສິງຫາ 1991 ເຊິ່ງລັດຖະບານຂອງ ສ.ປ.ປ.ລາວ ກໍ່ໄດ້ປະກາດໃຫ້ວັນດັ່ງກ່າວເປັນວັນພັກປະຈຳປີຂອງຊາດອີກດວ້ຍ.
ລັດຖະທຳມະນູນຂອງ ສ.ປ.ປ.ລາວ ສະບັບທຳອິດ ໃນປີ 1991 ປະກອບມີທັງຫມົດ10 ຫມວດ ແລະ 80 ມາດຕາ, ເຊິ່ງຕໍ່ມາໃນເດືອນພຶດສະພາ 2003 ກອງປະຊຸມສະໄຫມສາມັນຄັ້ງທີ 3 ຂອງສະພາແຫ່ງຊາດຊຸດທີ V ຈຶ່ງໄດ້ມີການຍື່ນຍັດຕິແກ້ໄຂລັດຖະທຳມະນູນເປັນຄັ້ງທຳອິດ, ເຊິ່ງໄດ້ມີການປ່ຽນແປງ ແລະ ເພີ່ມບາງຫມວດ ແລະ ບາງມາດຕາເຂົ້າໃສ່ຕື່ມ ກາຍມາເປັນ 11 ຫມວດ ແລະ 98 ມາດຕາໃນປະຈຸບັນ ໂດຍມີການຮັບຮອງເອົາຕາມມະຕິຕົກລົງຂອງສະພາແຫ່ງຊາດ ໃນວັນທີ 6 ພຶດສະພາ 2003 ແລະ ປະກາດນຳໃຊ້ໂດຍປະທານປະເທດ ແຫ່ງ ສ.ປ.ປ.ລາວ ຕາມລັດຖະດຳລັດເລກທີ 032/ສປປ ລົງວັນທີ 28 ພຶດສະພາ 2003; ອັນໄດ້ກາຍມາເປັນພື້ນຖານໃຫ້ແກ່ບັນດາກົດຫມາຍຂະແຫນງຕ່າງໆ ໂດຍສະເພາະໃນຂົງເຂດບໍລິຫານ ແລະ ຍຸດຕິທຳ, ລວມເຖິງໃນຂົງເສດເສດຖະກິດ, ວັດທະນະທຳ-ສັງຄົມອີກດວ້ຍ.
ລັດຖະທຳມະນູນແຫ່ງ ສ.ປ.ປ.ລາວ ສະບັບປະຈຸບັນ (2003) ແມ່ນປະກອບມີເນື້ອໃນຢູ່ 12 ບັນຫາໃຫຍ່ຄື:
ພາຍຫຼັງທີ່ກອງປະຊຸ່ມສະໄໝສາມັນເທື່ອທີ 10 ຂອງສະພາແຫ່ງຊາດ ຊຸດທີ VII ໄດ້ຄົ້ນຄວ້າພິຈາລະນາຢ່າງກ້ວາງຂວາງ ແລະ ເລີກເຊິ່ງ ກ່ຽວກັບເນື້ອໃນການປັບປຸ່ງລັດຖະທຳມະນູນ ສະບັບປັບປຸ່ງ ປີ 2015 ໃນວາລະກອງປະຊຸ່ມຕອນບ່າຍ ຂອງວັນທີ 8 ທັນວາ ປີ 2015
ລັດຖະທໍາມະນູນສະບັບປັບປຸ່ງ ປີ 2015 ປະກອບມີ 14 ໝວດ, 119 ມາດຕາ.
ປະເທດລັດເວຍ
ແມ່ນປະເທດນຶ່ງທີ່ຢູ່ໃນທະວີບເອີລົບ.
ແຫຼ່ງຂໍ້ມູນອື່ນ
🇪🇺 ໝວດ:
11 ສິງຫາ
11 ສິງຫາ ເປນວັນທີ່ 223 ຊອງປີຕາມປະຕິທິນສຸລິຍະຄະຕິ
12 ສິງຫາ
12 ສິງຫາ ເປນວັນທີ່ 224 ຊອງປີຕາມປະຕິທິນສຸລິຍະຄະຕິ
ຕັບ
ຕັບ (liver) ແມ່ນອະໄວຍວະສຳຄັນທີ່ພົບໃນສັດມີກະດູກສັນຫຼັງແລະສັດລາງຊະນິດ ໃນຮ່າງກາຍມະນຸດ ຢູ່ໃນຊ່ອງທ້ອງເບື້ອງຂວາທາງເທິງກ້ອງກຳບັງລົມ ມີໜ້າທີ່ຫຼາຍຢ່າງລວມທັງການກຳຈັດພິດຮ້າຍໃນເມແທບໍໄລ (metabolites) (ສານທີ່ໄດ້ຈາກຂະບວນການເມແທບໍລິຊຶມ) ການສັງເຄາະປະໂລເຕອິນ ແລະການຜະລິດສານຊີວະເຄມີຕ່າງ ໆ ທີ່ຈຳເປັນໃນຂະບວນການຍ່ອຍອາຫານ. ຄັນຕັບລົ້ມເຫຼວ ໜ້າທີ່ຂອງຕັບບໍ່ສາມາດທົດແທນໄດ້ໃນໄລຍະຍາວ ໂດຍທີ່ເຕັກນີກການຟອກຕັບໃຫ້ສະອາດ (liver dialysis) ອາດຊ່ວຍເຫຼືອໄດ້ໃນໄລຍະສັ້ນ.
ອ້າງອີງ
ໝວດ:ຕັບ
ມາຣິລິນ ມອນໂຣ
ປະຫວັດ
ຄຳວ່າ "ມາຣິລິນ" ມາຈາກຊື່ຂອງດາລາລະຄອນເພງຕອນຊ່ວງປີ 1920 ແມ່ນ ມາຣິລິນ ມິນເລີ ສ່ວນ "ມອນໂຣ" ມາຈາກນາມສະກຸນເດີມຂອງແມ່ຕູ້ ແລະ ຈີນ ນໍແມນ ແມ່ນຊື່ທີ່ມາຣິລິນ ໃຊ້ຕອນທີ່ເປັນນາງແບບ.
ມາຣິລິນມີແມ່ທີ່ເປັນໂລກທາງປະສາດແລະບໍ່ຮູ້ວ່າພໍ່ແມ່ນໃຜຢ່າງແນ່ນອນ ອັນເປັນເຫດທີ່ເຮັດໃຫ້ຕ້ອງໃຊ້ຊີວິດໃນຊ່ວງໄວເດັກໃນສະຖານລ້ຽງເດັກກຳພອຍຕ່າງ ໆ. ເມື່ອຕອນອາຍຸ 12 ປີ ມາຣິລິນຄົ້ນພົບວ່າຕົວເອງມີແຮງດຶງດູດທາງເພດຢ່າງແຮງເປັນຄັ້ງທຳອິດ. ເມື່ອຄັ້ງທີ່ມາຣິລິນສວມສະເວດເຕີພ້ອມກັບທາລິບສະຕິກເປັນຄັ້ງທຳອິດໄປໂຮງຮຽນ ມາຣິລິນເລົ່າວ່າເມື່ອຍ່າງເຂົ້າໄປໃນໂຮງຮຽນ ນັກຮຽນຊາຍກໍພາກັນເບິ່ງມາຣິລິນດ້ວຍຄວາມມັກ. ລາງຄົນກໍຜິວປາກແລະລາງຄົນກໍເຂົ້າມາລົມນຳ ເຊິ່ງເຮັດໃຫ້ນັກຮຽນຍິງພາກັນເບິ່ງມາຣິລິນດ້ວຍຄວາມອິດສາ. ເມື່ອອາຍຸ 16 ປີ ຈິ່ງເລີ່ມມີອາຊີບເປັນນາງແບບ.
ຕໍ່ມາ ມາຣິລິນກໍເລີ່ມສະແດງຮູບເງົາຕ່າງ ໆ. ໃນເລື່ອງ Gentleman Prefer Blondes (1953) ມາຣິລິນໄດ້ຄ່າຕັວສັບດາລະ 500 ໂດລາ. ໃນຂະນະທີ່ ເຈນ ຣັດເຊນ ຜູ້ເປັນດາລານຳອີກຄົນໄດ້ 200,000 ໂດລາສຳລັບຮູບເງົາ 1 ເລື່ອງ ແຕ່ຮູບເງົາເລື່ອງນີ້ກໍເຮັດໃຫ້ມາຣິລີນກາຍເປັນດາລາດັງໄປໃນທັນທີ. ສາກໃນເລື່ອງດຽວກັນນີ້ ກໍແມ່ນສາກທີ່ມາຣິລິນຮ້ອງເພງ Diamonds Are A Girls's Bestfriend ເຊິ່ງແມ່ນເພງທີ່ມາດອນນາກໍເອົາໄປເຮັດລຽນແບບໃນມິວສິກວິດີໂອເພງ Material Girl ຄືກັນ. ຮູບເງົາເລື່ອງ The Seven Year Itch (1955) ມີສາກທີ່ເປັນອະມະຕະຂອງມາຣິລິນ ໂດຍມີລົມພັດແຮງຈົນກະໂປງເປີດຂຶ້ນມາ. ແຕ່ຢ່າງໃດກໍຕາມ ສາກນີ້ກໍເຮັດໃຫ້ມາຣິລິນຮ້າງຢ່າກັບຜົວ (ໂຈ ດິແມກຈິໂອ ນັກເບສະບານຊື່ດັງ).
ອ້າງອີງ
ໝວດ:ນາງແບບອາເມລິກັນ ໝວດ:ນັກແສດງອາເມລິກັນ ໝວດ:ນັກຮ້ອງອາເມລິກັນ
ຫນອງນົກທະເລສາບ
ແຫລ່ງ​ທ່ອງ​ທ່ຽວ​ໃນ​ບ້ານເຮົາ​ບໍ່​ວ່າ​ຈະ​ຢູ່​ທາງ​ພາກ​ເຫນືອ, ກາງ ແລະ ໃຕ້ ລ້ວນ​ແຕ່​ມີ​ຄວາມຫລາກ​ຫລາຍ​ຂອງ​ທຳ​ມະ​ຊາດທີ່​ຫນ້າ​ປະ​ທັບ​ໃຈ​ຈົນ​ນັບ​ບໍ່​ຖ້ວນ, ແຕ່​ຍັງ​ມີ​ອີກ​ແຫລ່ງ​ທ່ອງ​ທ່ຽວ ອີກ​ແຫ່ງ​ຫນຶ່ງ​ອັນ​ທີ່​ພິ­ເສດ​ສຸດໆ ບໍ່​ແມ່ນ​ແຫລ່ງ​ທ່ອງ​ທ່ຽວ​ທາງປະ­ຫວັດ­ສາດ ຫລື ວັດ­ທະ­ນະ­ທຳ ແຕ່​ຢ່າງ­ໃດ, ແຕ່​ມັນ​ເປັນ​ບ່ອນ​ທີ່ທ່ານ​ຈະ​ໄດ້​ຄົ້ນ​ພົບ​ອັນ​ແປກ​ໃຫມ່ ເບິ່ງ​ຄວາມ​ສວຍ​ງາມ​ຂອງ​ມັນດ້ວຍ​ຕົວ​ເອງ ຈົນ​ຜູ້​ທີ່​ບໍ່​ເຄີຍ​ໄດ້ ພົບ​ເຫັນ​ບໍ່​ຫນ້າ​ຈະ​ເຊື່ອ​ເລີຍ​ວ່າ ເປັນ​ໄປ​ໄດ້​ແນວ­ໃດ ເພາະ​ທະ­ເລສາບ​ແຫ່ງ​ນີ້​ບໍ່​ໄດ້​ເປັນ​ສະ­ຖານ­ທີ່ເປົ່າ­ແປນ​ມີ​ພຽງ​ນ້ຳ, ແຕ່​ເປັນບ່ອນ­ຢູ່​ອາ­ໄສ​ຂອງ​ນົກ​ປ່າ ແລະ ສັດ​ນ້ຳ​ຫລາຍ​ຊະ­ນິດ, ທີ່​ອາ­ໄສຫນອງ​ແຫ່ງ​ນີ້​ຍ້ອນ​ມີ​ນ້ຳ​ຂັງ ຄ້າງ​ຢູ່ຕະ­ຫລອດ​ລະ­ດູ​ການ​ທັງແລ້ງ ແລະ ຝົນ ຈະ​ມີ​ນົກ​ປ່າ ຫລາຍ​ພັນ​ໂຕ ໂດຍ​ສະ­ເພາະ​ເປັນນົກ­ຍາງ, ນົກ​ເປັດ​ນ້ຳ​ທີ່​ຫລາຍກວ່າ​ຫມູ່ ແລະ ນົກ​ອື່ນໆ​ອີກ​ພາກັນ​ດຳ­ລົງ​ຊີ­ວິດ​ຢູ່​ໃນ​ຫນອງ​ນ້ຳແຫ່ງ​ນີ້.
ທະ­ເລ­ສາບ​ທີ່​ກ່າວ​ມາ​ຂ້າງເທິງ​ນັ້ນ​ຕາມ​ຄົນ​ທ້ອງ­ຖິ່ນ​ແຖບ ນັ້ນ​ເຂົາ­ເຈົ້າ​ມັກ​ເອີ້ນ​ເປັນ​ສອງ​ຊື່ວ່າ: ຫນອງ​ນົກ ຫລື ທະ­ເລ­ສາບຂອງ​ນົກ, ເຫດ­ຜົນ​ທີ່​ເອີ້ນ​ທະ­ເລສາບ​ນີ້ ກໍ່​ຍ້ອນ​ໃຫ້​ສົມ​ກັບ ຄວາມ​ຍິ່ງ​ໃຫຍ່, ຫລາກ​ຫລາຍຂອງ​ນົກ​ນາໆ​ຊະ­ນິດ​ທີ່​ມາ​ຈາກຫລາຍ​ບ່ອນ​ມາ​ເຕົ້າ­ໂຮມ​ກັນ​ຢູ່ບ່ອນ​ນີ້ ເຊິ່ງ​ຈະ​ບໍ່​ເຄີຍ​ເຫັນ​ບ່ອນໃດ​ຫລາຍ​ເທົ່າ​ນີ້, ຫນອງ​ແຫ່ງ​ນີ້ ລັກ­ສະ­ນະ​ເປັນ​ປ່າ​ທາມມີ​ນ້ຳ​ຂັງ ຕະ­ຫລອດ​ປີ ແລະ ເປັນ​ບ່ອນ​ອາໄສ​ຂອງ​ນົກ ແລະ ສັດ​ນ້ຳ​ທຸກ​ຊະນິດ​ຫລາຍ​ກວ່າ​ບ່ອນ​ອື່ນ ເຊິ່ງ​ຢູ່ບໍ່​ໄກ​ປານ­ໃດ​ໃນ​ເຂດ​ບ້ານ​ສິ­ວິ­ໄລ ເມືອງ​ໂທລະ​ຄົມ ແຂວງ​ວຽງ​ຈັນນີ້​ເອງ ຕາມ​ປົກ­ກະ­ຕິ​ແລ້ວ​ເຄີຍ​ໄດ້ຍິນ​ແຕ່​ຫນອງ​ປາ​ບໍ່​ຮູ້​ວ່າ​ຫນອງນົກ​ເປັນ​ແນວ­ໃດ, ຫນອງ​ນົກ​ເປັນສະ­ຖານ­ທີ່​ທຳ​ມະ​ຊາດ​ທີ່​ເກີດ​ຂຶ້ນເອງ ເປັນ​ບ່ອນ​ອາ­ໄສ​ນອນ​ຢູ່ຕາມ​ພຸ່ມ­ໄມ້, ກົກ​ຫນາມ​ປາ­ດຸກ​ທີ່ເກີດ​ຕາມ​ຫນອງ​ກາງ​ນ້ຳ ມັນ​ຈະເຕົ້າ­ໂຮມ​ກັນ​ໃນ​ຕອນ​ໃກ້​ຕາ­ເວັນ ຈະ​ຕົກ​ດິນທັງ​ເປັນ​ເຂດ​ທີ່​ໄດ້​ຮັບການ​ອະ­ນຸ​ຮັກ​ໄວ້​ເປັນ​ຢ່າງ​ດີ, ເພື່ອ​ຮັບ­ປະ­ກັນ​ບໍ່​ໃຫ້​ມີ​ການ​ລ່ານົກ​ມາ​ເປັນ​ອາ­ຫານ ຫລື ເປັນ​ສິນຄ້າ​ໃນ​ທ້ອງ​ຕະ­ຫລາດ​ທາງ​ພາກສ່ວນ​ທີ່​ກ່ຽວ­ຂ້ອງ​ໄດ້​ຮັກ­ສາ​ສາຍພັນ​ຂອງ​ນົກ​ນາໆ​ຊະ­ນິດ​ໃຫ້​ຂະຫຍາຍ​ສືບ​ພັນ​ໄປ ຫນອງ​ນົກ​ທີ່ວ່າ​ນີ້​ມີ​ເນື້ອ­ທີ່​ປະ­ມານ 60 ເຮັກຕາ ໃນ​ບໍ­ລິ­ເວນ​ຄູ​ກັນ​ນ້ຳ​ມີ​ປາເປັນ​ຈຳ­ນວນ ​ຫລາຍ​ພາ­ກັນ​ອາໄສ​ຢູ່, ຫນອງ​ດັ່ງ­ກ່າວ​ເປັນ​ບ່ອນແພ່​ພັນ​ຂອງ​ພວກ​ນົກ​ປ່າ​ທີ່​ອາ­ໄສ ພ້ອມ​ກັນ​ນັ້ນ ຫນອງ​ດັ່ງ­ກ່າວ​ຍັງເປັນ​ບ່ອນ​ແພ່​ພັນ​ຂອງ​ສັດ​ທີ່​ດຳລົງ​ຊີ­ວິດ​ທ່າມ­ກາງ​ດິນ­ແດນ​ທີ່ປຽກ​ຊຸ່ມ​ໄປ​ດ້ວຍ​ນ້ຳ, ຜູ້​ຮັບ​ຜິດຊອບ​ປ່າ​ທາມ​ແຫ່ງ​ນີ້​ໃຫ້​ຮູ້​ວ່າ: ໃນ​ເຂດ​ຫນອງ​ບ່ອນ​ນີ້​ມີ​ນົກ­ຍາງປະ­ມານ 8.000 ກວ່າ​ໂຕ, ນົກເປັດ​ນ້ຳ​ອີກ​ປະ­ມານ 2.000 ກວ່າ​ໂຕ ແລະ ນົກ​ປະ­ເພດ​ອື່ນ​ອີກຈຳ­ນວນ​ຫນຶ່ງ, ຖ້າ​ຫາກ​ທ່ານ​ຢາກໄປ​ສະ­ຖານ­ທີ່​ດັ່ງ­ກ່າວ​ກໍ່​ບໍ່​ຍາກພຽງ​ແຕ່​ເດີນ­ທາງ​ອອກ​ໄປ​ຈາກຕົວ​ເມືອງ​ວຽງ​ຈັນ ມຸ່ງ​ຫນ້າ​ໄປຕາມ​ຖະ­ຫນົນ​ເລກ​ທີ 13 ໃຕ້ເຂົ້າສູ່​ຫລັກ 12, ໃນ​ເມື່ອ​ກ່ອນ​ແມ່ນຫລັກ 10 ພໍ​ໄປ​ຮອດ​ໄລ­ຍະ​ຫນຶ່ງລ້ຽວ​ໄປ​ຕາມ​ທາງ​ເບື້ອງ​ຂວາ​ມືຂ້າມ​ນ້ຳ​ງື່ມ ໂດຍ​ຜ່ານ​ຂົວ​ທ່າງ່ອນ, ມາ​ຮອດ​ຫລັກ 56 ລ້ຽວຊ້າຍ​ເຂົ້າ​ທາງ​ດິນ​ແດງ​ສາຍຫນຶ່ງ (ບໍ່​ມີ​ປ້າຍ​ບອກ) ແຕ່​ມີຮ້ານ​ອາ­ຫານ ແລະ ໂຮງ­ຮຽນ ຫລັງ​ຫນຶ່ງ​ຕັ້ງ​ຢູ່​ເບື້ອງ​ແຈ​ມຸມຂອງ​ຂອບ​ທາງ​ເປັນ​ສິ່ງ​ບອກທາງ​ແທນ, ຂີ່​ລົດ​ໄປ​ຕາມ​ທາງ​ດິນແດງ​ປະ­ມານ 7 ກິ­ໂລ­ແມັດ ກໍ່ເຖິງ​ບ້ານ​ສີ­ວິ­ໄລ, ເມື່ອ​ໄປ​ຮອດສະ­ຖານ­ທີ່​ນັ້ນ​ກໍ່​ສາ­ມາດ​ຍ່າງທ່ຽວ​ຊົມ​ຫນອງ​ນົກ​ທ່າມ­ກາງທຳ​ມະ​ຊາດ​ຂອງ​ຟຸ່ມ​ໄມ້​ນ້ອຍ-ໃຫຍ່​ຢັ່ງ­ຢາຍ ຕາມ​ບໍ­ລິ­ເວນ​ແຄມຫນອງ, ສະ­ຖານ­ທີ່​ດັ່ງ­ກ່າວ ເຫມາະ​ສຳ­ລັບ​ການ​ສ້າງ​ທີ່​ພັກໂຮງ­ແຮມ​ນອນ​ຄ້າງ​ຄືນ, ເພື່ອເບິ່ງ​ນົກ​ຈຳ­ນວນ​ຫລາຍ​ພັນ​ໂຕບິນ​ຕາມ​ພູ­ຜາ​ປ່າ­ໄມ້​ມາ​ພັກ​ຢູ່​ທີ່​ນີ້ ໃນ​ຍາມ​ຕາ­ເວັນ​ໃກ້​ຈະ​ອັດ​ສະດົງ.
ຫາກ​ທ່ານ​ສົນ­ໃຈ​ຢາກ​ໄປ​ສຳຜັດ​ຄວນ​ສຶກ​ສາ​ຂໍ້​ມູນ​ລະ­ອຽດດ້ວຍ​ການ​ສອບ​ຖາມ​ຜູ້­ນຳ​ທ່ຽວ ພາຍ​ໃນ​ບ້ານ​ກໍ່​ໄດ້ ສຳ­ລັບ​ລະ­ດູ​ທີ່ເຫມາະ​ສົມ​ທີ່​ສຸດ​ໃນ​ການ​ໄປທ່ຽວ​ເຊັ່ນ​ນີ້​ກໍ່​ແນະ­ນຳ​ເລີຍ​ລະ­ດູ ແລ້ງ​ແມ່ນ​ດີ​ທີ່​ສຸດ, ສ່ວນ​ລະ­ດູ­ຝົນທາງ​ເຂົ້າ ອາດ​ຈະ​ລຳ­ບາກ​ແດ່ເພາະ​ເປັນ​ທາງ​ດິນ​ແດງ, ສະຫລຸບ​ງ່າຍໆ​ກໍ່​ຄື​ຖ້າ​ຫາກ​ທ່ານ​ຈະໄປ​ໃນ​ລະ­ດູ​ໃດ​ກໍ່​ໄດ້​ເຊັ່ນ​ກັນ​ເພາະພາບ​ຫມູ່​ນົກ​ປ່າ​ຈຳ­ນວນ​ຫລາຍ ລ້ວນ​ແຕ່​ສ້າງ​ຄວາມ​ຕື່ນ​ຕາ​ຕື່ນໃຈ​ໃຫ້​ແກ່​ຜູ້​ຊົມ​ບໍ່​ຫນ້ອຍ​ເລີຍ, ໃນ​ຫນອງ​ນົກ​ກໍ່​ມີ​ນົກ​ຫລາຍ​ສົມຄວນ​ຈົນ​ໄດ້​ຮັບ​ຄວາມ​ຍ້ອງ­ຍໍ​ວ່າ ສະ­ຖານ­ທີ່​ງົດ​ງາມ​ຂອງ​ທິວ​ທັດທຳ​ມະ​ຊາດ​ແຫ່ງ​ທະ­ເລ­ ສາບ​ທີ່ເຕັມ​ໄປ​ດ້ວຍ​ນົກ​ປ່າ​ກໍ່​ວ່າ​ໄດ້, ຖ້າໃຜ​ໄດ້​ເຫັນ​ຮັບ­ຮອງ​ວ່າ​ຖືກ​ໃຈແນ່­ນອນ.
ປະເທດລັກເຊມເບິຣ໌ກ
ແມ່ນປະເທດນຶ່ງທີ່ຢູ່ໃນທະວີບເອີລົບ.
ແຫຼ່ງຂໍ້ມູນອື່ນ
🇪🇺 ໝວດ:
ລະບອບປະຊາທິປະໄຕ
ປະຊາທິປະໄຕນັ້ນ ກ່າວໄດ້ວ່າ ມີຄວາມໝາຍທັງໃນແງ່ອຸດົມການຫຼືລັດທິຄວາມຄິດທາງການເມືອງ ແລະ ຄວາມໝາຍໃນເຊິງລະບອບການປົກຄອງ ໂດຍແມ່ນທີ່ປະຈັກກັນທົ່ວໄປວ່າ ລະບອບການປົກຄອງທີ່ສາມາດຕອບສະໜອງຄວາມຕ້ອງການຂອງປະຊາຊົນໄດ້ຢ່າງມີປະສິດພາບແລະປະສິດຜົນ ໂດຍມີກົນໄກ ເງື່ອນໄຂຮອງຮັບສັກສີ ສິດທິເສລີພາບ ແລະ ຄວາມເທົ່າທຽມກັນຂອງບຸຄຄົນ ໃນສັງຄົມ ແມ່ນການປົກຄອງໃນລະບອບປະຊາທິປະໄຕ ເຊິ່ງເປັນລະບອບການປົກຄອງທີ່ຖືວ່າປະຊາຊົນແມ່ນອຳນາດອະທິປະໄຕ ແລະ ທຸກຄົນບໍ່ເວັ້ນພະມະຫາກະສັດຈະຕ້ອງຢູ່ພາຍໃຕ້ລັດຖະທຳມະນູນ.
ຄຳວ່າ ປະຊາທິປະໄຕ ມາຈາກພາສາເກຣັກບູຮານວ່າ “Democratia” ແມ່ນຄຳຜະສົມລະຫວ່າງຄຳວ່າ “Demo” ໝາຍເຖິງປະຊາຊົນຫຼືສາທາລະນະຊົນທົ່ວໄປ ແລະຄຳວ່າ cratia ເຊິ່ງໝາຍເຖິງລະບອບການປົກຄອງ.
ເບິ່ງຕື່ມ
ໝວດ:ລະບອບການປົກຄອງ
ໂທລະພາບ
ໂທລະພາບ (ຄຳເຄົ້າ: ໂທຣພາພ ) ເປັນລະບົບໂທລະຄົມມະນາຄົມສຳລັບການກະຈາຍແລະຮັບພາບເຄື່ອນໄຫວແລະສຽງໄລຍະໄກ. ຄຳນີ້ຍັງໝາຍເຖິງລາຍການໂທລະພາບແລະການແພ່ພາບອີກນຳ.
ໂທລະພາບ, ບາງຄັ້ງຖືກຫຍໍ້ເປັນໂທລະພາບ, ເປັນສື່ໂທລະຄົມເພື່ອສົ່ງຮູບພາບ ແລະສຽງເຄື່ອນທີ່. ຄໍາສັບສາມາດຫມາຍເຖິງຊຸດໂທລະທັດ, ຫຼືສື່ກາງຂອງການສົ່ງໂທລະທັດ. ໂທລະພາບເປັນສື່ໂຄສະນາ, ການບັນເທີງ, ຂ່າວ, ແລະກິລາ.
ອ້າງອີງ
ໝວດ:ໂທລະພາບ
ຮາເບຍ ເອນັນເດດ ບັນກາຊາ
ຮາເບຍ ເອນັນເດດ ບັນກາຊາ (Javier Hernández Balcázar ) ຫຼືເປັນທີ່ຮູ້ຈັກໃນຊື່ ຊີຊາລີໂຕ (Chicharito; ຖົ່ວນ້ອຍ) ເກີດເມື່ອວັນທີ 1 ມິຖຸນາ ຄ.ສ. 1988 ນັກເຕະບານຊາວເມັກຊິກ ປັດຈຸບັນຫຼິ້ນໃຫ້ກັບໄບເອີ 04 ເລເວີ ຄູເຊີນ ໃນບຸນເດສະລີກາ ຫຼີ້ນຕຳແໜ່ງກອງໜ້າ. ອະດີດຫຼິ້ນກັບສະໂມສອນບານເຕະເມັກຊິກ ຊີບັດສະໂກລັດ ໃນກວາດາລາອາລາ ແລະສ້າງຊື່ມາກັບແມນເຊສະເຕີຢູໄນເຕັດ ໃນພະລີເມຍລີກ ອັງກິດ. ລົງແຂ່ງໃນຖານະນັກເຕະບານທີມຊາດເມັກຊິກຄັ້ງທຳອິດໃນເດືອນກັນຍາ ຄ.ສ. 2009 ແຂ່ງຂັນກັບບານເຕະທີມຊາດໂກລົມບີ ແລະຍັງເປັນໂຕແທນແຂ່ງຂັນໃນບານເຕະໂລກ 2010 ເຊິ່ງເຮັດປະຕູໄດ້ 2 ປະຕູ. ຮາເບຍເປັນລູກຊາຍຂອງນັກເຕະບານ ຮາເບຍ ເອນັນເດດ ກູເຕຍເລດ ແລະຫຼານຊາຍຂອງນັກເຕະບານ ໂຕມັດ ບັນກາຊາ.
ອ້າງອີງ
ໝວດ:ນັກເຕະບານຊາວເມັກຊິກ
13 ສິງຫາ
13 ສິງຫາ ເປນວັນທີ່ 225 ຊອງປີຕາມປະຕິທິນສຸລິຍະຄະຕິ
ຄຳ (ພາສາສາດ)
ໃນພາສາສາດ ຄຳ (word, mot) ແມ່ນໜ່ວຍຂອງພາສາທີ່ສື່ເຖິງຄວາມໝາຍເຊິ່ງປະກອບດ້ວຍພະຍາງນຶ່ງຄຳຫຼືຫຼາຍກວ່າ. ປົກກະຕິແລ້ວໃນແຕ່ລະຄຳຈະມີເຄົ້າຂອງຄຳສະແດງເຖິງຄວາມໝາຍແລະແຫຼ່ງກຳເໜີດຂອງຄຳນັ້ນ ໂດຍການນຳຄຳຫຼາຍຄຳມາປະກອບກັນຈະທຳໃຫ້ເກີດວະລີຫຼືປະໂຫຍກເຊິ່ງໃຊ້ສື່ຄວາມໝາຍໃຊ້ຄັກຫຼາຍຍິ່ງຂຶ້ນໄປ.
ເບິ່ງຕື່ມ
ກ]]
ແຫຼ່ງຂໍ້ມູນອື່ນ
ໝວດ:ພາສາສາດ *
14 ສິງຫາ
14 ສິງຫາ ເປນວັນທີ່ 226 ຊອງປີຕາມປະຕິທິນສຸລິຍະຄະຕິ
ພູພຽງເມືອງພວນ
ພູພຽງເມືອງພວນຕັ້ງຢູ່ລະຫວ່າງພູເບ້ຍ, ພູເລີຍ ແລະ ທ່ົງບ້ານບານເມືອງຄຳ. ພູພຽງນີ້ມີເນື້ອທີ່ປະມານ 2000 ກິໂລຕາແມັດ ແລະ ມີຄວາມສູງສະເລ່ຍ ແຕ່ 1200 - 1400 ແມັດ. ເຂດພາກກາງຂອງພູດັ່ງກ່າວ ເປັນເຂດທົ່ງຫຍ້າອັນກວ້າງໃຫຍ່ ແລະ ມີພື້ນທີ່ຮາບພຽງດີ ເຊິ່ງແມ່ນເຂດນີ້ເອງທີ່ເຮົາເອີ້ນວ່າ ທົ່ງໄຫຫີນ. ພູພຽງເມືອງພວນເປັນບ່ອນກຳເນີດຂອງແມ່ນ້ຳຫຼາຍສາຍ ເຊັ່ນ: ນ້ຳງຽບ, ນ້ຳງື່ມ, ນ້ຳຊັນ, ນ້ຳເນີນ, ນ້ຳມັດ, ນ້ຳໂມ້ ຯລຯ
ລະບອບປະຊາທິປະໄຕປະຊາຊົນ
ລະບອບປະຊາທິປະໄຕ ປະຊາຊົນ (ຄຳເຄົ້າ: ຣະບອບປະຊາທິປຕັຍປະຊາຊົນ) ແມ່ນ ລະບອບທີ່ມາຈາກການຕໍ່ສູ້ດ້ວຍຄວາມອົງອາດກ້າຫານ ແລະ ຄວາມເສຍສະຫຼະອັນໃຫຍ່ຫຼວງ ຂອງປະຊາຊົນລາວ. ເປັນລະບອບທີ່ ປະຊາຊົນເປັນເຈົ້າຂອງປະເທດຊາດ ແລະ ເປັນເຈົ້າຕົນເອງຢ່າງແທ້ຈິງ.
ຮູບໜຶ່ງແຈ
ຮູບໜຶ່ງແຈ（ພາສາອັງກິດ:henagon,monogon）ແມ່ນ ຮູບຫຼາຍແຈປະເພດໜຶ່ງ、ທີ່ມີ 1 ຂ້າງ (ເສດຖະສາດ) ແລະ 1 ຈອມ.ໃນ ສັນຍາລັກຊຸເລຟລີ ຈະສະແດງວ່າ {1}. ເນື່ອງຈາກວ່າ ຮູບໜຶ່ງແຈມີແຕ່ໜຶ່ງຂ້າງ ແລະ ໜຶ່ງແຈ ສະນັ້ນ ທຸກໆຮູບໜຶ່ງແຈ ກໍ່ຈະແມ່ນ ຮູບໜຶ່ງແຈສະເໝີ ໄປໃນໂຕ. ຢູ່ ໃນ ເລຂາຄະນິດຢູຄລິດ ຮູບໜຶ່ງແຈຖືວ່າ ເປັນຮູບທີ່ເປັນໄປບໍ່ໄດ້ ເພາະ ຂ້າງຈະຂະຫຍາຍໄປຮອດອະສົງໄຂ, ແຕ່ ໃນ ເລຂາຄະນິດກາງຫາວ ຖືວ່າສາມາດ ແຕ້ມຮູບໜຶ່ງແຈທີ່ມີຂອບເຂດໄດ້ ໂດຍການແຕ້ມມັນ ຢູ່ ຮູບວົງມົນໃຫຍ່.
ອ້າງອີງ
ໝວດ:ຄະນິດສາດ ໝວດ:ເລຂາຄະນິດ ໝວດ:ຮູບຫຼາຍແຈ
15 ສິງຫາ
15 ສິງຫາ ເປນວັນທີ່ 227 ຊອງປີຕາມປະຕິທິນສຸລິຍະຄະຕິ
ຮູບສອງແຈ
thumb|right|ຮູບສອງແຈໃນຮູບໜ່ວຍກົມ
ໃນ ເລຂາຄະນິດ ຮູບສອງແຈ（ພາສາອັງກິດ：digon）ແມ່ນ ຮູບຫຼາຍແຈ ທີ່ ມີສອງຂ້າງ ແລະ ສອງແຈ. ຢູ່ເລຂາຄະນິດຢູຄລິດ ທີ່ ເສັ້ນຊື່ຕໍ່ລະຫວ່າງສອງເມັດ ສາມາດມີໄດ້ພຽງເສັ້ນດຽວນັ້ນ ບໍ່ສາມາດທີ່ຈະແຕ້ມຮູບສອງແຈໄດ້ ແຕ່ ໃນ ເລຂາຄະນິດກາງຫາວ ແມ່ນ ສາມາດແຕ້ມໄດ້.
ຫົວຂໍ້ກ່ຽວຂ້ອງ
ໝວດ:ຄະນິດສາດ ໝວດ:ເລຂາຄະນິດ ໝວດ:ຮູບຫຼາຍແຈ
XML
XML (ຫຍໍ້ມາຈາກ Extensible Markup Language (ພາສາໝາຍຂະຫຍາຍໄດ້)) ຖືກສ້າງຂຶ້ນເພື່ອການແລກປ່ຽນຂໍ້ມູນເປັນໂຄງສ້າງ ລະຫວ່າງ ລະບົບທີ່ແຕກຕ່າງກັນ ໂດຍສະເພາະແມ່ນ ທີ່ຜ່ານທາງ ອິນເຕີເນັດ. ຈຸດພິເສດໜຶ້່ງ ຂອງມັນແມ່ນ ມັນຖືກສ້າງໃຫ້ເປັນພາສາທີ່ໃຫ້ທັງຄົນ ແລະ ຄອມພີວເຕີອ່ານເຂົ້າໃຈ. ມັນແມ່ນໄຟລ໌ໂຕໜັງສືທຳມະດາທີ່ລົງທ້າຍໂດຍ .xml ແລະ ສາມາດອ່ານໄດ້ ໃນທຸກໆ ລະບົບປະຕິບັດງານ. W3C (World Wide Web Consortium) ສະໜັບສະໜຸນການນຳໃຊ້ XML.
ຕົວຢ່າງ:
ອ້າງອີງ
ໝວດ:ພາສາໝາຍ ໝວດ:ຄອມພິວເຕີ ໝວດ:ຊອຟແວ
16 ສິງຫາ
16 ສິງຫາ ເປນວັນທີ່ 228 ຊອງປີຕາມປະຕິທິນສຸລິຍະຄະຕິ
ຖໍ້ານາງອັ໋ນ
ຖ້ຳ​ນາງ​ອັ່ນ​ເປັນ​ຖ້ຳ​ທຳ​ມະຊາດ​ຢູ່​ໃກ້ໆ​ບ້ານ​ນາ​ສົມ ເຂດ​ເທດສະ​ບານ​ຂອງ​ເມືອງ​ຈອມ​ເພັດ ແຂວງ​ຫລວງ​ພະ​ບາງ​ໄປ​ທາງຟາກ​ຝັ່ງ​ຂວາ​ແມ່­ນ້ຳ​ຂອງ​ຫ່າງ ຈາກ​ຕົວ​ເມືອງ​ຫລວງ​ພະ​ບາງ​ໄປ ປະ­ມານ 20 ກິ­ໂລ­ແມັດ ຖ້ຳ​ດັ່ງກ່າວ​ຕັ້ງ​ຢູ່​ຕີນ​ພູ​ສູງ​ໃກ້ໆ​ກັບ​ທົ່ງນາ​ຂອງ​ປະ­ຊາ­ຊົນ ເຊິ່ງ​ມີ​ຄວາມສູງ​ປະ­ມານ 320 ກວ່າ​ແມັດ, ຈາກ​ພື້ນ​ພຽງ​ຂອງ​ທົ່ງ​ນາ​ໄລ­ຍະທາງ​ຈາກ​ບ້ານ​ນາ​ສົມໄປ​ສູ່​ຕີນ ພູ​ປະ­ມານ 1 ກິ­ໂລ­ແມັດ.
ທິວ​ທັດ​ທຳ​ມະ​ຊາດ ຖືກ​ປົກຄຸມ​ໄປ​ດ້ວຍ​ປ່າ­ໄມ້​ສີ­ຂຽວ​ອຸ່ມ​ທຸ່ມສົດ­ຊື່ນ​ທີ່​ເບັ່ງ​ບານ​ຕະ­ຫລອດ​ປີ ເພາະ​ມັນ​ເປັນ​ເຂດ​ພູ​ສູງ ແລະ ຫມອກ​ປົກ​ຄຸມ​ເກືອບ​ວ່າ​ຫມົດ​ປີ, ຖ້າ​ຫາກ​ທ່ານ​ໄດ້​ໄປ​ທີ່​ນັ້ນ​ແມ່ນຈະ​ໄດ້​ຂ້າມ​ຫ້ວຍ​ໄມ້­ໄຜ່​ລຽນ​ລຳເຮັດ​ເປັນ​ຂົວ​ຂ້າມ​ຂອງ​ປະ­ຊາ­ຊົນໃນ​ເຂດ​ນັ້ນ ແລະ ຜ່ານ​ທົ່ງ​ນາດ້ວຍ​ການ​ຍ່າງ ຫລື ຂີ່​ລົດ­ຖີບ​ເທົ່ານັ້ນ ທີ່​ຈະ​ໄດ້​ຜ່ານ​ປ່າ​ເຂົ້າ​ໄປ​ຫາຖ້ຳ​ມີ​ພຽງ​ທາງ​ຍ່າງ​ນ້ອຍໆ​ພໍ­ໄດ້ຫມົ້ນ​ເຂົ້າ​ໄປ​ໄດ້ ເພາະ​ປ່າ­ໄມ້ນາໆ​ຊະ­ນິດ​ປົກ​ຄຸມ​ຫມົດ​ທັງສອງ​ຟາກ​ທາງ​ເຮັດ​ໃຫ້​ເຮົາ​ຮູ້­ສຶກເຢັນ​ສະ­ບາຍ ເມື່ອ​ໄດ້​ເຂົ້າ​ມາ​ໃນທີ່​ນີ້, ພໍ​ໄປ​ຮອດ​ຈະ​ສັງ­ເກດ​ເຫັນປາກ​ຖ້ຳ​ດັ່ງ­ກ່າວ ກວ້າງ​ປະ­ມານ 12 ແມັດ ສູງ​ປະ­ມານ 20 ແມັດ ຕັ້ງ​ຢູ່​ກ້ອງ​ຫນ້າ­ຜາ​ສູງ​ຊັນ ແຕ່​ສິ່ງສຳ­ຄັນ​ແມ່ນ​ມີ​ຕົ້ນ​ໄຮ​ໃຫຍ່​ໂອບກອດ​ກ້ອນ​ຫີນ​ນ້ອຍ-ໃຫຍ່​ດ້ວຍຮາກ​ຂອງ​ມັນ​ຢັ່ງ­ຢາຍ​ໄປ​ນັບ​ແຕ່ປາກ​ຖ້ຳ​ຈົນ​ຮອດ​ຫນ້າ­ຜາຢູ່​ທີ່​ນີ້ ກ້ອນ​ຫີນ​ນ້ອຍ-ໃຫຍ່​ຫລາຍຫນ່ວຍ​ເປັນ​ບ່ອນ​ພັກ​ເຊົາ​ແຮງຂອງ​ຜູ້​ທີ່​ເຂົ້າ​ມາ​ເຖິງ​ສະ­ຖານ­ທີ່ແຫ່ງ​ນີ້, ຈະ​ສັງ­ເກດ​ເຫັນ​ໄດ້​ຢູ່ປາກ​ຖ້ຳ​ມີ​ໂຕ​ຫນັງ­ສື​ຖືກ​ຂຽນ​ໄວ້ ເປັນ​ໂຕ​ທຳ​ມະ​ບາ​ລີສີ­ຂຽວ​ເຂັ້ມ ຢູ່​ສອງ​ຈຸດ​ຄື: ຂຽນ​ໄວ້​ທາງ​ເທິງ ຫນ້າ­ຜາທາງ​ເທິງ​ຈະ​ລຽນ​ກັນເປັນ​ຕົວຫນັງ­ສື​ສອງ​ແຖວ​ສ່ວນ​ຢູ່ກ້ອງ​ຈະ​ເປັນ​ໂຕ​ຫນັງ­ສື 3 ແຖວ ຊາວ­ບ້ານ​ເຂດ​ນັ້ນ​ເຊື່ອ​ວ່າ​ແມ່ນບົດ​ບັນ­ທຶກ​ທີ່​ຈາ­ລຶກ​ປະ­ຫວັດສາດ​ຂອງ​ນາງ​ອັ່ນ, ນາງ​ອັ່ນເປັນ​ສາວ​ງາມ​ປະ­ຈຳ​ຫມູ່​ບ້ານໃນ​ສະ­ໄຫມ​ນັ້ນ ເກີດ​ຢູ່​ບ້ານ​ສົມ ເມືອງ​ຊຽງ​ແມນດິນ­ແດນ​ແຫ່ງອາ­ນາ­ຈັກ​ຊຽງ​ທອງໃນ​ໄລ­ຍະນັ້ນ, ຈຸດ​ພິ­ເສດ​ຂອງ​ນາງ​ເປັນ​ຄົນງາມນິດ​ໄສ​ດີ ເປັນ​ຜູ້​ທີ່​ໄດ້​ຮັບການ​ຍ້ອງ­ຍໍ​ສັນ­ລະ­ເສີນ​ຈາກ​ທຸກ ຄົນ​ໃນ​ຫມູ່​ບ້ານ ເຊິ່ງ​ເລື່ອງ​ລາວ ກໍ່​ບໍ່​ແຕກ​ຕ່າງ​ຫຍັງ​ກັບ​ທ້າວ​ບາຈຽງ ແລະ ນາງ​ມະ­ໂລງສຸດ ທ້າຍ​ເລື່ອງ​ລາວ​ກໍ່​ຈົບ​ດ້ວຍ​ການຂ້າ​ໂຕ​ຕາຍ​ຄື​ກັນ.
ນາຍ­ບ້ານ ບ້ານ​ນາ​ໂຮມ​ໃຫ້​ຮູ້ວ່າ: ອີງ​ຕາມ​ເຫດ­ການ​ທາງ​ປະຫວັດ​ສາດ​ໃນ​ປາງ​ກ່ອນຂົງ­ເຂດນີ້ ​ມີ​ຕົວ​ອັກ­ສອນ​ເທວະ​ນາ​ຄຣີ ໄດ້​ແຜ່​ຈາກ​ປະ­ເທດ​ອິນ​ເດຍທາງ​ພາກ​ເຫນືອ​ເຂົ້າ​ມາ­ສູ່​ທາງ ພາກ​ເຫນືອ​ຂອງ​ລາວ ແລະ ບົດຈາ­ລຶກ​ອັນ​ປິດ­ສະ­ຫນາ​ດັ່ງ­ກ່າວ ບໍ່​ໄດ້​ບອກ​ຊື່​ຂອງ​ຜູ້​ຈາ­ລຶກ ແລະ ວັນ​ທີເດືອນ ປີ​ຢ່າງ​ລະ­ອຽດ​ແຕ່ຢ່າງ­ໃດ ມີ​ພຽງ​ແຕ່​ຕົວ​ອັກ­ສອນລາວ​ບູ­ຮານ​ທີ່​ຈັດ​ວາງ​ທີ່​ຫນ້າ­ຜາປາກ​ຖ້ຳ​ເທົ່າ​ນັ້ນ ທີ່​ໄດ້​ຕົ້ນ​ແບບມາ​ຈາກ​ພາ­ສາ​ອິນ​ເດຍ​ບູ­ຮານທີ່ມີ​ຊື່­ວ່າ: ອັກ­ສອນ​ເທວະ​ນາ​ຄຣີທີ່​ໃຊ້​ຂຽນ​ເປັນ​ພາ­ສາ​ສັນ­ສະ­ກິດ ເຊິ່ງ​ຄວາມ​ຫມາຍ​ຂອງ​ມັນ​ກໍ່ແມ່ນ​ເປັນ​ຖ້ຳ​ຂອງ​ນາງ​ອັ່ນ​ຫລົບຫນີ​ຈາກ​ການ​ບັງ­ຄັບ​ໃຫ້​ແຕ່ງດອງ​ກັບ​ຄົນ​ທີ່​ຕົນ​ບໍ່​ໄດ້​ຮັກ ດ້ວຍການ​ຂ້າ​ໂຕ​ຕາຍ​ຢູ່​ທີ່​ນັ້ນ.
ກ່ອນ​ເຂົ້າ​ຖ້ຳ​ແຫ່ງ​ນີ້ ຜູ້​ພາ​ໄປ ເພິ່ນ​ບອກ​ວ່າ: ຕ້ອງ​ໃຊ້​ໄຟ​ເຍືອງທາງ ເພາະ​ມັນ​ເປັນ​ຖ້ຳ​ມືດ​ມີຫລາຍ​ທາງ​ຍ່າງ​ເຂົ້າ​ໄປ​ໃນ​ຕ້ອງຍ່າງ​ໄປ​ເປັນ​ຫມູ່​ຄະ­ນະ, ຖ້າ​ຫາກຍ່າງ​ໄປ​ຄົນ​ດຽວ​ອາດ​ຈະ​ຫລົງທາງ​ໄດ້, ຢູ່​ທາງ​ໃນ​ຖ້ຳ​ມີ​ເຫວເລິກ​ທີ່​ອັນ­ຕະ­ລາຍ ເຊິ່ງ​ຕ້ອງ​ມີ​ຜູ້ສຳ​ນານ​ທາງ​ເທົ່າ​ນັ້ນ​ພາ​ໄປ ເພື່ອຄວາມ​ປອດ​ໄພ​ຂອງ​ນັກ​ທ່ອງທ່ຽວ, ພາຍ​ໃນ​ຖ້ຳ​ອາ­ກາດ​ເຢັນ, ພື້ນ​ຮາບ​ພຽງ​ດີ, ບາງ​ບ່ອນ​ເປັນຫີນ​ງອກ​ຕັ້ງ​ຢູ່​ສູງ​ຊັນ​ຂຶ້ນ​ໄປ​ດັ່ງຮູບ​ທາດ ຢູ່​ເພ­ດານ​ດ້ານ​ເທິງ​ເປັນຫີນ​ຍ້ອຍ​ໂຕ່ງ​ໂຕ່ຍ​ລົງ​ມາ ເຊິ່ງຄົນ​ທ້ອງ­ຖິ່ນ​ນີ້​ເອີ້ນ​ວ່າ: ນົມ​ຜາ, ທີ່​ຜາ​ຜະ­ຫນັງ​ຖ້ຳ​ກໍ່​ມີ​ຫີນ​ຍ້ອຍ​ລົງ ມາ​ເກາະ​ຢູ່​ຕາມ​ຜາ​ຜະ­ຫນັງ​ຖ້ຳມີ​ຫລາຍ​ຮູບ​ຫລາຍ​ສີ​ເຫັນ​ແລ້ວ ສຸດ​ທີ່​ອອນ­ຊອນ​ເຫລືອ​ທີ່​ຈະ​ພັນລະ​ນາ​ໃນ​ຄວາມ​ງາມ​ຂອງ​ທຳ ມະ​ຊາດ​ສ້າງ​ໄວ້, ທັງ​ເປັນ​ບ່ອນ ນອນ​ຂອງ​ຈຳ­ພວກ​ເຈຍ ແລະ ນົກ​ອື່ນໆ​ອີກ ຫລາຍ​ຊະ­ນິດ​ພວກເຮົາ​ໃຊ້​ເວ­ລາ​ປະ­ມານ 30 ນາ­ທີ ທ່ຽວ​ຊົມ​ຄວາມ​ງາມ​ຢູ່​ພາຍ​ໃນຖ້ຳ​ທີ່​ທຳ​ມະ​ຊາດ​ສ້າງ​ໄວ້​ຢ່າງປາ­ນີດ ຈົບ­ງາມ​ມີ​ສີ­ສັນ​ຮູບ​ລັກສະ​ນະ​ຕ່າງໆ​ຫລາກ​ຫລາຍ​ເມື່ອໄດ້​ເຫັນ​ຮູ້­ສຶກ​ວ່າ​ເຫມືອນ​ມີ​ສິ່ງມະ­ຫັດ­ສະ­ຈັນ​ທີ່​ຖືກ​ສ້າງ​ຂຶ້ນ​ໃນຖ້ຳ​ແຫ່ງ​ນີ້.
ເດີ່ນຍົນ
thumbnail|right|ເດີ່ນຍົນນຶ່ງໃນ[[ປະເທດອີຕາລີ.]] ເດີ່ນຍົນ (ຄຳເຄົ້າ: ເດີ່ນຍົນຕ໌, Airport, Aéroport) ຫຼື ສະໜາມບິນ (ຄຳເຄົ້າ: ສນາມບິນ ) ແມ່ນສະຖານທີ່ສຳລັບຈອດຍົນ ເພື່ອ ຂົນສົ່ງຜູ້ໂດຍສານ ຂົນສົ່ງສິນຄ້າ ສ້ອມແປງ ບຳລຸງຮັກສາ ແລະແວພັກ. ເດີ່ນຍົນແບ່ງອອກເປັນ 2 ປະເພດຫຼັກໆ ແມ່ນ ເດີ່ນຍົນພານິດ ແລະເດີ່ນຍົນທາງການທະຫານ.
ອ້າງອີງ
ໝວດ:ເດີ່ນຍົນ ໝວດ:ຍົນ
18 ສິງຫາ
18 ສິງຫາ ເປນວັນທີ່ 230 ຊອງປີຕາມປະຕິທິນສຸລິຍະຄະຕິ
​ເມືອງ​ທ່າ​ໂທມ
ເມືອງ​ທ່າ​ໂທມ​​ເຄີຍ​ຢູ່​ພາຍ​ໃຕ້​ອໍານາດ​ການປົກຄອງ​ແຂວງ​ຊຽງ​ຂວາງ ​ແຕ່​​ເມື່ອ​ມີ​ການ​ສ້າງ​ຕັ້ງ​ ແຂວງ​ໄຊ​ສົມບູນ​ຂຶ້ນມາ​ ຢ່າງ​ເປັນທາງ​ການ​ໃນ​ ລັດຖະບານ​ລາວ​ຈຶ່ງ​ໄດ້​ໂອນ​ຍ້າຍ​ເມືອງ​ທ່າ​ໂທມ ​ໃຫ້ມາ​ເປັນ​ສ່ວນ​ນື່ງຂອງ​ແຂວງ​ໄຊ​ສົມບູນ ຊຶ່ງ ກໍ​ເຊັ່ນ​ດຽວ​ກັນ​ກັບ​ການ​ໂອນ​ຍ້າຍ​ກຸ່ມ​ບ້ານ​ໂພນ​ພະ ​ແລະ​ກຸ່ມ​ບ້ານ​ເມືອ​ງພູນ​ເກົ່າ ຈາກ​ເມືອງ​ວັງ​ວຽງ ​ແຂວງ​ວຽງຈັນ ​ໃຫ້​ມາ​ຢູ່​ພາຍ​ໃຕ້​ອໍານາດ​ການ​ປົກຄອງ​ແຂວງ​ໄຊ​ສົມບູນ ທີ່​ສ້າງ​ຕັ້ງ​ຂຶ້ນ​ໃໝ່​ດັ່ງກ່າວ.
19 ສິງຫາ
19 ສິງຫາ ເປນວັນທີ່ 231 ຊອງປີຕາມປະຕິທິນສຸລິຍະຄະຕິ
20 ສິງຫາ
20 ສິງຫາ ເປນວັນທີ່ 232 ຊອງປີຕາມປະຕິທິນສຸລິຍະຄະຕິ
ຕະຫລາດກາງຄືນ
ຫາກ​ມີ​ໂອ­ກາດ​ໄປ​ໃນ ແຂວງ​ຫລວງ​ນ້ຳ​ທາ ບໍ່​ວ່າ​ຈະ​ໄປທ່ອງ​ທ່ຽວ, ຢາມ​ພີ່­ນ້ອງ, ເຮັດກິດ­ຈະ­ກຳ, ພົວ­ພັນ​ວຽກ​ງານທາງ​ດ້ານ​ໃດ​ກໍ່​ຕາມ ແມ່ນ​ແຕ່​ນັກສຶກ​ສາ​ນັບ​ຫລາຍ​ພັນ​ຄົນ​ທີ່​ເດີນ ທາງ​ກັບ​ບ້ານ​ໃນ​ຍາມ​ພັກ​ຮຽນຕ່າງ​ກໍ່​ມ່ວນ­ຊື່ນ​ກັບ​ການ​ໄດ້​ໄປເລາະ​ຕະ­ຫລາດ, ເຊິ່ງ​ແຕກ​ຕ່າງຈາກ​ບ່ອນ​ອື່ນ​ເພາະ​ມັນ​ເປັນ​ຕະຫລາດ​ກາງ­ຄືນ ທີ່​ຕັ້ງ​ຢູ່​ໃຈ­ກາງເມືອງ​ນັ້ນ​ກໍ່​ຄື ຕະ­ຫລາດ​ຂອງ ບ້ານ​ໂພນ​ໄຊນັ້ນ​ເອງ.
ພຽງ​ແຕ່​ທ່ານ​ເດີນ­ທາງ​ບໍ່​ໄກຈາກ​ເທດ­ສະ­ບານ​ເມືອງ​ ທ່ານ​ຈະພົບ​ກັບ​ຕະ­ຫລາດ​ໃນ​ຕອນ​ຄ່ຳເປັນ​ຈຸດ​ເດັ່ນ​ຂອງ​ຕະ­ຫລາດ​ກາງຄືນ​ມີ​ແມ່​ຄ້າ​ຊາວ​ຂາຍ​ທັງ­ຫລາຍຕ່າງ​ກໍ່​ອຶກ​ກະ​ທຶກ​ໃນ​ສະ­ຖານ ­ທີ່ແຫ່ງ​ນີ້ ເຊິ່ງ​ມີ​ຜູ້​ຄົນ​ເປັນ​ຈຳ­ນວນຫລາຍ​ໃຫ້​ຄວາມ​ສົນ­ໃຈ​ກັບ​ອາຫານ​ຄ່ຳ, ນັບ​ວ່າ​ເປັນ​ຈຸດ​ນັດ​ພົບຂອງ​ຄົນ​ສ່ວນ​ຫລາຍ​ກໍ່​ວ່າ​ໄດ້ ເພາະ​ເຂົ້າ​ມາ​ໃນ​ຕະ­ຫລາດ​ແຫ່ງນີ້ ເວົ້າ​ເລື່ອງ​ອາ­ຫານ​ການ​ກິນເກືອບ​ວ່າ​ຄົບ​ມີ​ທັງ​ອາ­ຫານ​ພື້ນບ້ານ​ທີ່​ເປັນ​ເອ­ກະ­ລັກ​ຂອງ​ຄົນ​ໃນທ້ອງ­ຖິ່ນ ແລະ ອາ­ຫານ​ຕ່າງ​ປະເທດ, ສຳ­ຄັນ​ຍັງ​ມີ​ອາ­ຫານ​ແບບລາວໆ​ຂອງ​ແຕ່​ລະ​ແຂວງ​ນຳ​ອີກ ເຊັ່ນ: ຕົ້ມ​ໄກ່­ລາດ (ຊຽງ​ຂວາງ) ປີ້ງ​ໄກ່­ນາ​ປົ່ງ (ສາ­ລະ​ວັນ), ເອາະ­ຫລາມ, ແຈ່ວ​ບອງ, (ຫລວງພະ​ບາງ) ຈົນ​ຮອດ​ກ້ອຍ​ປາ​ເປັນອາ­ຫານ​ຊັ້ນ​ດີ​ຂອງ​ແຂວງ​ຈຳ­ປາສັກ​ນຳ​ອີກ, ເຊິ່ງ​ມີ​ທັງ​ຊີ້ນ​ສັດ­ປ່າບາງ​ຊະ­ນິດ​ແມ່ນ​ແຕ່​ປາ​ເພ້ຍ, ປາພອນ ທີ່­ຢູ່​ທາງ​ຈຳ­ປາ​ສັກ​ກໍ່​ມີ ຖ້າ​ຫາກ​ທ່ານ​ໄດ້​ເຂົ້າ​ມາ​ໃນ​ຕະຫລາດ​ແຫ່ງ​ນີ້ ບໍ່​ຕ້ອງ​ເປັນ​ຫ່ວງວ່າ​ຈະ​ບໍ່​ໄດ້​ກິນ​ອາ­ຫານ​ຕາມ​ທີ່ຕົນ​ມັກ ເພາະ​ໃນ​ຕະ­ຫລາດ​ນີ້ ເຂົາເຈົ້າ​ມີ​ຮ້ານ​ອາ­ຫານ ແລະ ຕອບສະ­ຫນອງ​ໄດ້​ຕາມ​ທຸກ​ຄວາມຕ້ອງ­ການ​ທີ່​ທ່ານ​ສັ່ງ, ຢາກ​ກິນກ້ອຍ​ປາ​ເຄິງ​ທີ່​ຫາ​ໄດ້​ຍາກ​ໃນນະ­ຄອນ­ຫລວງ ຢູ່​ທາງ​ຫລວງນ້ຳ​ທາ​ນີ້​ກໍ່​ມີ ນອກ​ນັ້ນ ທ່ານ​ຍັງຈະ​ໄດ້​ລອງ​ຊິມ​ອາ­ຫານ​ແບບ​ດັ້ງເດີມ​ຂອງ​ເຂດ​ເມືອງ​ເຫນືອ​ອີກດ້ວຍ.
ໃນ​ເມື່ອ​ກ່ອນ ກໍ່​ຍາກ​ທີ່​ຈະ​ຫາກິນ​ອາ­ຫານ​ແບບ​ພິ­ເສດ​ຄື​ຈັ່ງ​ຊີ້ ໄດ້​ໃນ​ເຂດ​ເມືອງ​ຫລວງ​ຂອງແຂວງ, ສ່ວນ​ໃຫຍ່​ຈະ​ເປັນ​ຍາມເຊົ້າ ເພາະ​ຜູ້​ຂາຍ​ຈະ​ວາງ​ຂາຍຕາມ​ແຄມ​ທາງ ແລະ ທ້ອງ​ຖະຫນົນ, ຕອນ​ນີ້ ພຽງ​ແຕ່​ທ່ານ​ເດີນທາງ​ບໍ່​ໄກ​ຈາກ​ຕົວ​ເມືອງ​ທ່ານສາ­ມາດ​ຕື່ມ​ເຕັມ​ຄວາມ​ອິດ​ຫິວຂອງ​ທ່ານ​ດ້ວຍ​ອາ­ຫານ​ທີ່​ແຊບຊ້ອນ ອັນ​ເປັນ​ເອ­ກະ­ລັກ​ດັ່ງ​ເດີມຂອງ​ປະ­ຊາ­ຊົນ​ໃນ​ເຂດ​ນັ້ນ ເຊິ່ງສ້າງ​ຄວາມ​ປະ​ທັບ​ໃຈ​ໃຫ້​ແກ່​ນັກທ່ອງ​ທ່ຽວ​ທີ່​ໄດ້​ເຂົ້າ​ມາ​ທ່ຽວ​ຊົມທີ່​ຜ່ານ​ຕາມ​ທາງ​ເລກ​ທີ 3 ອາການ​ປັບ­ປຸງ​ຖືກ​ລິ​ເລີ່ມ ໂດຍ​ທະນາ​ຄານ​ພັດ­ທະ­ນາ​ອາ­ຊີ ໃນ​ປີ 2008 ແລະ 2009 ເຊິ່ງ​ໄດ້​ຮັບການ​ຕອບ​ຮັບ​ຈາກ​ຄົນ​ໃນ​ທ້ອງຖິ່ນ ແລະ ຕ່າງ​ຊາດ​ເປັນ​ຢ່າງ​ດີ.
ລະດູບານໃໝ່
ລະດູບານໃໝ່ (ຄຳເຄົ້າ: ຣດູບານໃໝ່, Spring, Printemps) ຫຼືລະດູໃບໄມ້ປົ່ງ ແມ່ນລະດູໃນຂົງເຂດອົບອຸ່ນແລະຂົງເຂດຫນາວ ໂດຍທົ່ວໄປ ລະດູບານໃໝ່ໃນຊີກໂລກເໜືອຈະມີໄລຍະເວລາຕັ້ງແຕ່ 21 ມີນາ ຫາ 20 ມິຖຸນາ ຂອງທຸກປີ ໃນຂະນະທີ່ໃນຊີກໂລກໃຕ້ ຈະມີໄລຍະເວລາຕັ້ງແຕ່ເດືອນກັນຍາ ຫາ ເດືອນພະຈິກ.
ອ້າງອີງ
ໝວດ:ລະດູ
ລະດູຮ້ອນ
ລະດູຮ້ອນ (ຄຳເຄົ້າ: ຣດູຮ້ອນ, Summer, Été) ເປັນລະດູທີ່ມີອາກາດຮ້ອນທີ່ສຸດໃນປີ. ລະດູຮ້ອນໃນເຂດອົບອຸ່ນແລະເຂດໜາວຂອງຊີກໂລກເໜືອ ຈະຢູ່ລະຫວ່າງ ລະດູບານໃໝ່ ແລະ ລະດູໃບໄມ້ຫຼົ່ນ. ໂດຍທົ່ວໄປຈະມີໄລຍະເວລາຕັ້ງແຕ່ 21 ມິຖຸນາ ຫາ 21 ກັນຍາ ຂອງທຸກປີ. ໃນລະດູຮ້ອນກາງວັນຈະຍາວນານກວ່າກາງຄືນ ໂດຍຄວາມຍາວຂອງວັນຈະເລີ່ມລຸດລົງເມື່ອ ລະດູຜ່ານ ປາກົດການ ອາຍັນ ວັນທີ່ເລີ່ມຕົ້ນຂອງລະດູຮ້ອນໃນແຕ່ລະພື້ນທີ່ມີຄວາມແຕກຕ່າງກັນ ຕາມສະພາບແວດລ້ອມ ສັງຄົມ ແລະ ວັດທະນະທຳ.
ອ້າງອີງ
ໝວດ:ລະດູ